
PAUENTIBUS OPTIMIS CAKISSIMIS. 



JJe Vergilii Bucolicon temporibus postquam quae satis 
certo sciri possent Ribbeckius in Prolegomenis exposuit, tot 
tamque diversae prolatae sunt opiniones ut nec quibus annis 
nec quo deinceps ordine eclogae compositae sint inter doctos 
•conveniat. atque omnium maxime Schaperus a prioribus dis- 
sentiens totius huius quaestionis fundamenta disicere conatus 
est. qui etsi paucis sententiam suam probavit, tamen ad 
illam firmandam eis usus est argumentis quae diligentius 
examinare non paeniteat. neque alii defuerunt qui nova 
temporum indicia ex ipsis carminibus indagarent. operae igi- 
tur pretium est hanc rem denuo pertractare et diiudicatis 
virorum doctorum opinionibus quid nobis et de Bucolicon 
annis quibus perfecta atque edita sint et de singularum 
«clogarum temporibus statuendum videatur paucis exponere. 



I. 

Qui primus de Bucolicon temporibus scripsit C. Ruaeus 
{in ea quam Vergilio suo a. 1675 in usum Delphini edito 
praemisit poetae vita) duo haec in disputationis capite posuit : 
Bucolica triennio perfecta et eclogam IV. a. 714 editam esse. 
quorum illud ex veteribus grammaticis hauserat, hoc ex ipsa 
ecloga ad Pollionem consulem missa.^) his usus Bucolicon 
terminis anno 713 divisis Italorum agris insigni primam et 

^) itaque vehementer miror nuper Vergilii interpretem haec ita 
reiecisse quasi a viro illo doctiss. ipso essent conficta (v. Schaperum 
in praef. commentar. Verg. I® p. VI). 

nonam, 714 quartam, 715 octavam, 716 decimam assignavit 
eclogam. 

In quem eclogarum ordinem Martinus (Life of Vergil) et 
Heynius (P. Vergilii Maronis vitaper annos digesta) sextam 
ita inserendam viderunt ut inter nonam et quartam locum 
teneret. eidem decimam propter res bellicas in ea comme- 
moratas in annum 717 reiecerunt. de reliquarum autem 
temporibus cum Martinus multum ariolatus esset, hoc solum 
Heynius vidit effici posse : quintam eclogam, qua alteram et 
tertiam antiquiores esse ipsius poetae testimonio constat, 
ante nonam exstitisse. 

Atque hunc proxime secutus J. H. Vossius (Vergir& 
Landliche Gedichte I — IL 1797) nova subsidia ad definienda 
eclogarum tempora ita parare studuit ut quibus anni tem- 
poribus singulae cantari fingerentur eclogae accuratissime 
investigaret. qui sic in universum de Bucolicon temporibus^ 
iudicat: inde ab a. 711 Vergilium eclogas composuisse om- 
nesque decem a. 717 edidisse. 

Paulo artiores Bucolicon terminos constituunt Spohniua 
(proleg. ad carm. BucoL in edit Heyn.-Wagner. I p. 21 sq.) 
et Wagnerus (praef. ed min. p. VH), qui ab a. 712 usque 
ad a. 716 eclogas conditas esse censeant. quarum ordinem 
hunc se putare Wagnerus (ad ecL I in.) ostendit: H. HI. V 
(a. 712). I (a. 713). LX. IV. VI (a. 714). VHI (715). VH. X 
(716). in quo ne Ladewigius quidem (VergiFs Gedichte I^) 
aut Benoistius (Oeuvres de Virgile I) quidquam mutandum 
duxit, quamquam nonam eodem quo primam anno, ultimam 
a. 717 ortam esse horum uterque statuit^) 

Jam viam a Ruaeo initam, a qua aberrassent viri docti, 
anno 1866 denuo monstravit Otto Ribbeckius, qui ,omnia 
quae in re tam lubrica stabiliri possent* in Prolegomenia 
criticis quae conscripsit ad Vergilii opera maiora capite 
primo diligentissime coUegit.^) is profectus a veterum gram- 



^) ceterum Benoistio recognitis Ribbeckii Prolegomenis videtur 
persuasum esse triennio omnes includi posse eclogas (v. Oeuvres de 
Virgile vol. II p. XI). 

•; eadem in narratione de vita et scriptis P. Vergilii Maronia 
editioui minori praemissa breviter adumbravit. 



maticomm testimoniis Vergilium a. 712 incohasse eoque 
quod insequitur triennio 713 — 15 perfecisse Bucolica statuit 
(p. 1). qui termini ne artiores putarentur, sine ulla causa 
anno 716 duas eclogas assignatas esse demonstravit: septimae 
enim annum prorsus ad libidinem a prioribus definitum (p. 4), 
decimam autem anno 715 optime convenire (p. 10) ostendit. 

Paulo antequam ,Prolegomena' edita sunt, Carolus 
Schaperus Fleckeiseni Annalibus (LXXXIX p. 633 — 57 et 
769 — 94) uberrimam de Bucolicon temporibus disputationem 
inseruit. in qua diligenter examinatis veterum testimoniis 
facere ille quidem non potuit quin triennii a grammaticis 
traditi rationem haberet, argumentorum vero nec non rei 
metricae aliqua dissimihtudine ductus cum tres eclogas — 
scilicet quartam, sextam, decimam — ceteris posteriores esse 
sibi persuasisset, eas intra annos 727 — 29 compositas et 
altera Bucolicon editione facta cum ceteris septem inde ab 
a. 712 scriptis coniunctas esse statuit. atque hac ex coniec- 
tura quid ad eclogarum interpretationem elici posset in libello 
a. 1872 Posnaniae edito (Be echgis Vergilii interpretandis et 
emendandis) exposuit expositaque quattuor annis post in Lade- 
wigii commentarium a se retractatum^) recepit. in quo ea quae 
invenisse sibi visus erat ita auxit ut antiquiorum quoque 
eclogarum nonnuUos locos in altera editione adiectos esse 
doceret. anno denique 1880 ut quae contra eum disputata 
erant refelleret in symbolis Joachimicis (I p. 1 — 36) quaecunque 
ad probandam suam sententiam aflferri poterant denuo com- 
prehendit.2) 

Impugnaverant autem illam argumentis allatis^) cum 
alii viri docti qui de singulis eclogis scripserunt (cf. Th. Plliss, 
Neue Jahrb. f. Philologie 1877 p. 69 sq. R. Hoflfmann, De 
IV. Virgilii ecloga interpret. Rossleben 1877. H. Flach, 
Jahrb. 1878 p. 633—87, idem Jahrb. 1879 p. 791 sq.) tum 



*) qui nuper septimum editus est (a. 1883). 

') V. etiam librorum qui ad bucolicos po^tas pertinent censuram 
in Bursiani diario 1882 P. H p. 112 sq., maxime p. 133—35. 

•) nam quod Benoistius negat (Oeuvres de V. I p. LII sq.) 
sermonis discrimina in utroque eclogarum genere agnosci posse id ad 
refellendam Schaperi opinionem sufficere vix crediderim. 

maxime Ribbeckius et Glaserus. quorum ille in Prolego- 
menis p. 10 — 13 Schaperi opiniones a. 1864 prolatas prorsus 
infirmis niti fiindamentis demonstravit. ad quem in definiendis 
Bucolicon annis totum se applicans Bitschofskyus^) ne in 
refellendo quidem Schapero quidquam Ribbeckii argumentis 
adiecit. 

Glaserus vero, qui in commentario a. 1876 edito^) 
Schaperi sententiam omnino neglexerat, anno post in cen- 
sura commentarii Schaperiani^) quae ille de retractatis a 
poeta bucolicis excogitasset improbanda esse censuit. de 
singularum autem eclogarum temporibus cum antea sic iudi- 
casset ut cum Ladewigio plane consentiret,*) recognita Scha- 
peri editione aliqua ex illius inventis sibi haudquaquam dis- 
plicere confessus est, ut compluribus locis sibi ipsi parum 
constans a Schapero deprehensus sit (Symb. Joach. p. 4 et 
33 sq.). 

Qui in Kolsteri quoque Bucolicon commentario novis- 
sime conscripto^) opiniones suas, etsi plus semel improbatas, 
nusquam tamen accuratius examinatas esse contendit. nec 
non a Kiesslingio de Asconii Pediani fide disputante^) illas 
obiter perstrictas vidit. atque horum uterque in Bucolicon 
terminis constituendis Ribbeckium et memoriam grammati- 
corum secutus est, nisi quod per quattuor annorum spatium 
Kolsterus triennium distribuit (v. p. XII et 75). Sellarus^) 
autem et Nettleshipius®) triennio propter eclogam deci- 
mam neglecto annis 712 — 17 Bucolica conscripta esse sta- 
tuunt.®) 



^) Quibus temporibus quoque deinceps ordine Vergilius eclogas 
composuerit. Stockerau 1876. 

*) P. Verg. Maro's Bucolica, erkl. u. hgb. v. E. Glaser. Halle 1876. 

») N. Jahrb. f. Philol. u. Padag. 1877 II p. 496 sq. 

*) cf. praef. p. 2/3 et quae singulis praelusit eclogis. 

*) Vergil's Eclogen in ihrer strophischen Gliederung nachgewiesen. 
Leipzig 1882. 

®) index lect. Gryphisw. aestate 1883 habendarum p. 5—6. 

^) The Roman poets I p. 133 sq. 

^) Ancient lives of Vergil p. 39 sq. Vergilii opera with a commen- 
tary by John Conington. 4^^ edition by H. Nettleship. 

®) Hoc commentariolo iam conscripto duae disputationes mihi 

His diversissimis opinionibus perlustratis iam quid de 
grammaticorum memoria iudicetur maximi esse momenti ad 
solvendam hanc quaestionem apparet. de illa igitur prius 
disserere opus est quam in singularum eclogarum tempora 
inquiramus. 

Intellegenda autem sunt illustrium virorum Probi, Servii, 
Donati testimonia, quibus Vergilius duodetriginta annos natus 
Bucolica incohasse intraque triennium perfecisse traditur.^) 
atque ut accuratius haec persequar, natum annos duodetri- 
ginta Vergilium ,BucoUca edidisse' ,certum esse* affirmat 
Probus (p. 7, 7 Keil) ut in Asconii Pediani positum auc- 
toritate. ubi in verbo ,edidisse^ recte a quibusdam viris doctis 
offendi nego,^) cum ex sententiarum nexu eluceat non de 
toto Bucolicon libro, sed de primis eclogis a Vergilio emissis 
grammaticum cogitasse. nam quaecunque et de pastorum 
nominibus et de allegorica horum carminum ratione ibi nar- 
rantur (p. 6, 33 sq.) ad primam eclogam omnia spectant.^) 
in qua conscribenda poetam, quamvis senex Tityrus inducatur, 
XXVni annos natum fuisse ut patefiat, Asconii laudatur de 
incohatis Bucolicis testimonium. atque hoc idem Probus 
secutus in vita comnientario praefixa (p. 1, 12 K) sic exhibet: 
jScripsit Bucolica annos natus VIII et XX^ nec non Servius 
in praefatione Bucolicon (II p. 96 Lion): ,Sane sciendum 
Vergilium XXVIII annorum scripsisse Bucolica.^ quibus locis 
id tempus quo Bucolica scribi coepta sint significari mani- 
festum est: quippe uno eodemque anno totum Bucolicon 



in manus venerunt nuper editae Ewaldi Krause (Quibus temporibus 
quoque ordine Verg. eclogas scripserit. Berol. 1884) et Alfredi Przygode 
(De eclogarum Vergil. temporibus. Berol. 1885): qui refutatis Schaperi 
opinionibus omnes eclogas intra annos 713—15 exstitisse demonstrare 
student. quos quanquam multis in rebus cadem ac me statuere video, 
tamen vel ad eclogas ipsas interpretandas vel ad explicandam gram- 
maticorum memoriam me quoque spero paululum conferre posse. 

*) cf. Ribbeck, Prol. 1. Krause p. 1 sq. Przygode p. 57 sq. 

^) cf. Kiessling, ind. lect. Gryph. p. 6. Schaper in diario Bursiani 
1882 II p. 134. Krause p. 1. 

^ V. maxime p. 7, 6 sq.: ,Nec mirandum quod infra [scil. Ecl. I 
46] se senem dicit, cum certum sit eum ut Asconius Pedianus dicit 
XXVin annos natum Bucolica edidisse.^ 

librum conscriptum esse nemo grammaticus docuit (cf. Ser- 
vius I p. 1 L).^) 

Quam vero altero Probi.loco (p. 1) Parisinus, altero (p. 7) 
Vaticanus scripturam praebet XXXVin^) eam ipsius poetae 
testimonio satis refelli puto. etenim ^audacem iuventa^ se de 
Tityri fatis cecinisse in Georgicon ultimis versibus anno fere 
724 conscriptis^) Noster de se praedicat.^) atqui adulescen- 
tiam eius fieri non potest quin aliquot annis ante 724 per- 
actam putemus, si quidem Horatius quinque ferme annis 
minor se ,calidum iuventa^ fuisse ,consule Planco^, i. e. anno 
712, in carmine a. 730 composito (III 14, 27) profitetur. 
itaque iuvenem XXVIII annorum Nostrum iam bucolica car- 
mina edidisse apud Asconium scriptum fuisse iudico. 

Qui grammaticus illustrissimus licet falso a Servio et 
Philargyrio (ad ecl. III 105) tradatur ,aliquid Vergilium di- 
centem audisse* ^) — Vespasiani nimirum temporibus si non 
clarus habitus est at certe senex vixit (cf. Sueton. p. 92 Reiff. 
Madvig, De Qu. Ascon. Pedian. p. 5 sq. 15 sq.) — ab Asinia 
Galio, quem a. 746 consulatu functum, a. 786 mortuum 
esse constet (C. J. L. I 179 et Tac. Ann. VI 23) quin de 
rebus Vergilianis edoctus sit (cf. Serv. ad ecl. IV 11) non 
est quod dubitemus.®) cui summam fidem habendam esse vel 



*) in eandem fere sententiam disputat Krause p. 1. 

*) qua cum Kiesslingius offensus esset, Schaperus ad probandam 
suam sententiam usus est. 

5) cf. Ribb., Proleg. p. 18. Schaperus in commentar. Georg. IV 
559 sq. 

*) unde etiam ad refellendam eam Schaperi opinionem qua sep- 
tem priores eclogas anno 722 editas esse statuit (commentar. Bucol.^ 
p. 14. Bursiani diar. 1. c.) potest repeti argumentum: namque Tityri 
nomine non unam eclogam significari Ovidius testis est (Amor. I 15, 
25) sic maiora Vergilii opera persequens: ,Tityru8 et fruges Aeneiaque 
arma legentur*. 

^) fortasse omissum esse nomen eius qui ipsum po^tam adisset 
posteaque ab Asconio consultus esset satis probabiliter ex eis quae 
apud Pbilargyrium exstant viri docti collegerunt (Ribbeck, Prol. 98. 
KiessUng. 1. L). 

®) cf. Proleg. p. 102. Cornelium autem Gallum, qui septem 
annis ante Vergilium diem supremum obierit, eo magis huc inferri 

inde recte viri docti collegerunt quod ,certum esse^ quod de 
Bucolicon temporibus apud illum legeretur Probus adnotavit. 

Nec mirandum est ad eundem Asconium eiusque librum 
contra obtrectatores Vergilii scriptum ^) cum alia referri quae 
de Vergilii carminum temporibus a grammaticis tradantur 
tum maxime quod triennio Bucolica confecta esse dicunt^) 
cuius rei memoria non solum apud Servium exstat qui ,con- 
stare' doceat Vergilium Bucolica triennio scripsisse et emen- 
dasse {I p. 1 L), sed etiam apud Suetonium (p. 60, 5 R.), 
ex quo Donati vitam Vergilianam ,resectis pannis interpolatis' 
totam pendere post Reiflferscheidii disputationem multis pro- 
batam^) nuper Nettleshipius novis argumentis firmaverit. 
(Ancient lives p. 28 sq.) 

At hic ipse vir doctus errore lapsos esse veteres 
grammaticos in eisque Suetonium opinatur cum triennium 
illud in nostram memoriam intulissent.^) quos, cum circa 
annum 714 eclogam primam, ultimam a. 717 ortam esse 
sibi persuasissent, illos annos Bucolicon terminos statuisse. 
atque haec opinio Servii^) et Suetonii^) verbis ei videtur fir- 
mari, ex quibus existimasse illi grammatici cognoscantur post 
amissum redditumque poetae agrum eclogas componi coeptas 
esse. quamquam haec nisi ad vivum resecta erunt id unum 
docent: quo tempore poetae res agrorum divisionibus tur- 
barentur eclogas scriptas esse magnasque in eis inesse eorum 



nolim qtiod in eo Serviano loco quo simpliciter Gallus laudatur (ad 
ecl. IV 11) nisi de Asinio cogitari non potest. 

*) cf. Donatus p. 66 Keiflf. Proleg. 96 sq. 

') Prol. 1. ibid. 101 sq. 

') Quaest. Sueton. p. 398 sq. Hagen in Jahnii Annal. suppl. IV 
p. 680 sq. Eibbeck, Proleg. p. 3/4. praef. ed. min. p. VI sq. Sellar, The 
Boman poets p. 100. 

*) Ancient lives p. 48 sq. Vergil ed. Conington 4th edition p. 17. 

*) I p. 1 L. = Nettleship, Anc. 1. p. 22 : ,Amissis ergo agris 
Bomam venit et — agruni quem amiserat meruit. Tunc ei proposuit 
Pollio ut carmen bucol. scriberet e. q, s.* 

®) p. 59, 1 R = Nettleship, ib. p. 13: ,ad Bucolica transiity maxime 
ut Asinium Pollionem Alfenum Varum et Cornelium Galluin celcbraret 
quia in distributione agrorum — indemyiem se praestitissent. 

laudes qui Vergilio in rerum angustiis opem tulissent.^) nec 
video cur perverse de eclogis iudicasse quam minus accurato 
genere dicendi usos esse illos grammaticos statuere malimus. 
namque magnam eclogarum partem illustrium virorum laudi- 
bus omnino carere illos ignorasse quis credat? qui ut eun- 
dem esse ordinem iudicarint quo eclogae nobis traditae atque 
quo compositae essent tantum abest ut incertum esse quo 
ordine scriptae sint Servius (II p. 96 L.) diserte testetur.^) 
itaque vanis nixum argumentis Nettleshipium reiecisse gram- 
maticorum memoriam apparet. 

Quam ne Schaperus quidem contemnere aut infringere 
ausus est: qui alteram Bucolicon editionem triennio eamque 
annis 727 — 29 factam esse statuit. Servii autem testimonio 
(I p. 1 L,^) ut ad firmandam suam sententiam uteretur, emen- 
dandi verbum (,scripsisse et emendasse^) ita ab illo usur- 
patum esse dixit ut ad iteratas carminum iam editorum curas 
referretur (Symbol. Joachim. p. 4/5). id quod ex coUocatione 
maxime verborum quae sunt de Aeneide (,nec emendavit nec 
edidit^) vir doctus sibi visus est indagasse: quibus sic positis 
negat fieri posse quin a maiore ad minus descendat oratio. 
verumtamen quod aliunde quoque (ut ex Suetonio p. 60, 
13 R.) innotuit Aeneidi summam manum non impositam 
esse ex loco illo Serviano coUigi eo magis consentaneum 
est quod comburi illud carmen, quia non emendatum esset, 
poeta ibidem narratur iussisse {^unde eam moriens praecepit 
incendi').*) hoc apte explicari non potest nisi limam car- 

^) quos iam ineunte anno 713 a po6ta nostro laudibus omatos 
esse cum Suetonii verbis optime convenire Krause p. 13 ostendit, qui 
non restitutos agros, sed indemnem redditum po^tam suscipiendorum 
Bucolicorum causam illic dici moneat. 

*) cf. etiam Probus p. 6, 9 K: — ,Bucolica scripsit, sed non 
eodem ordine edidit quo scripsit.* 

') = Nettleship. 22: ,Tunc ei proposuit PoUio ut carmen bucolicum 
scriberet, quod eum constat triennio scripsisse et emendasse, Item pro- 
posuit Maecenas Georgica, quae scripsit emendavitqu^Vll annis. Postea 
ab Augusto Aeneidem propositam scripsit annis XI, sed nec emendavit 
nec edidit; unde eam moriens praecepit incendi'. 

*) cf. etiam quae proxime sequuntur: ,Augustus vero, ne tantum 
opus periret, Tuccam et Varium hac lege iussit emendare ut superflua 
demerent, nihil adderent tamen' (1. 1. p. 23). 

mini defiiisse paulo supra grammaticum docuisse statueri- 
mus (cf. etiam Przygode p. 59 sq.). 

Perpoliendi vero curam retractationem , non emenda- 
tionem dici solere ex loco Taciteo a Schapero allato ') haud 
facile cognoveris, quippe qui nos doceat toUendis eis quae 
pravae inteiyretationi materiam dederint Matemi fabulam 
retractari. quod cum interpretatio carminis ex legentium 
vel audientium pendeat iudicio, de secundis curis quin Taci- 
tus loquatur dubitari vix potest. 

Contra emendandi verbum ita mihi videtur a Servio usur- 
pari ut similem ei significet curam quam ab illustribus gram- 
maticis in edendis veterum libris adhibitam esse subscripta 
interdum codicibus verba ,legi atque emendavi' vel ,distinxi 
emendans^ nos docent.^ namque non minore diligentia ab 
eis qui scripserant libros ad edendum paratos esse, dum vita 
suppeteret, verisimile est quam ab eis qui defunctorum iam 
poetarum carmina edenda curarent. atque in prioribus libris 
cum tali modo elaborasset Vergilius, eos publici iuris facere 
non dubitavit ; Aeneidem quia nondum emendaverat, in lucem 
prodire vetuit (non emendavit itaque non edidit). sic recte 
intellegi mihi videntur quae Servius de carminibus Vergili- 
anis rettulit. 

Schapero autem ne assentiamur de emendandi verbo 
disserenti ipse grammaticus obstat, qui triennio scripta atque 
emendaia esse Bucolica dicat. unde, si Schaperi sequamur 
interpretationem, duas Bucolicon editiones brevissimo trium 
annorum spatio factas esse coUigamus. id quod cum con- 
sentaneum non sit neque ipsi Schapero placuerit, perverse 
eum apparet de toto Serviano loco disputasse. 



*) Tac. dial. c. 3: ,An ideo librum istum apprehendisti ut dili- 
gentius retractares et sublatis si qua 'pravae interpretationi matenam 
dederunty emitteres Catonem non quidem meliorem, sed tamen secu- 
riorem*. 

*) V. subscriptionem Mavortii carminibus Horatianis subiectam 
(ed. Bentley praef.), Asterii in Mediceo codice Vergiliano (Ribbeck, 
Prol. 222) nec non aliorum titulos in codicibus Pcrsii, Lucani, Marti- 
alis reperiendos, de quibus copiosissime egit 0. Jahnius in commen- 
tatione de subscriptionibus antiquis (Acta soc. liter. Lips. 1851 p. 348 sq.). 
cf. Sueton. de grammat. et rhetor. c. 24. 

Denique Otto Ribbeckius quae de incohatis Bucolicis 
et quae de triennio exstant testimonia coniungenda esse in- 
tellexit. (Prol. 1.) ex quibus haec eflfecit: Vergilium Buco- 
lica XXVIII annorum iuvenem, i. e. anno 712, edere coe- 
pisse incohataque Asinii PoUionis suasu intra triennium, 
h. e. annis 713 — 15 perfecisse et emendasse. in hac tamen 
computatione id mihi displicet quod eum annum quo Buco- 
lica scribi coepta sint vir ille doctissimus triennio contineri 
noluit. namque ut aliqua eius generis carmina prius com- 
posita sint quam Pollio bucolicae poesis colendae Nostro 
auctor exsisteret,^) neque in traditarum decem eclogarum 
numero illa ponenda,^) neque si in his ponantur a. 712 orta 
putarim. immo Bucolicon Ubrum, qualis quidem traditus 
sit, PoUione auctore incohatum totumque triennio confectum 
esse ex Servii verbis supra laudatis mihi videor coUigere. 
quorum hoc — de incohatis PoUione auctore Bucolicis dico 
— ex ipsis eclogis desumptum esse apparet, in quibus PoUi- 
onis ,iussu^ haec ,carmina coepta* esse dicantur (VIII 10).*) 
incohasse autem Bucolica non a. 712, sed iuvenis XXVIII 
annorum Noster ab Asconio traditur: qua erat aetate usque 
ad Idus Octobres anni 713. nihil igitur per grammaticos 
illos obstat quominus intra annos 713 — 15 eclogas compo- 
sitas esse iudicemus.*) 



^) V. etiam Glaserum, edit. Bucol. p. 2. 

^) videlicet ipse Ribbeckius (1. 1.) a traditis decem eclogis car- 
mina sive non perfecta sive non edita seiungit quorum frustula in ecl. 
IX 23 sq. 39 sq. laudentur; quibus ad Theocriti idylliorum exemplar 
accuratissime expressis ita Pollio videtur delectatus esse ut ad hoc 
poesis genus factitandum eum incitaret. 

') ncc non quod in III. ecloga bucolicam suam po^sin Pollioni 
probari dicit id videtur legentibus ostendere voluisse: edendis eclogis 
se illius consilium secutum esse. v. etiam Kolsterum p. 48. 

*) quas ne annis 712—14 scriptas putemus octava ecloga caveri 
infra videbimus. 

II. 

Videamus nunc in singulis eclogis quaenatti insint tem- 
porum indicia^) et quomodo haec cum grammaticorum 
memoria conciliari possint. 

Atque ex decem eclogarum numero nihil habent quo 
originis tempus definiatur secunda cum tertia, quinta, septima.^) 
de quarum ordine hoc Vergilius ipse nos docet (V 86 sq.) 
secundam et tertiam ante quintam ortas esse: eadem enim 
qua illas cicuta hanc se cantasse profitetur. neque ex ceteris 
unam alteramve quo tempore haec conscripserit iam exsti- 
tisse verisimile est, nisi graviora bucolicae artis specimina, 
in quibus prima ecloga ponitur, eum silentio praeterisse 
putamus. certum est nondum exstitisse nonam, cuius ver- 
sus 19/20: 

,Quis caneret nymphas? quis humum florentibus herbis 
Spargeret et viridi fontes induceret umbra?' ad quintae 
versus 20 et 40 referri Heynius probaverit. ex septima 
autem illud cognosci Ribbeckius (p. 4) ostendit eam recen- 
tiorem esse altera, quae repetitis formosi Alexidis (v. 55) nec 
non Corydonis (v. 70) laudibus tecte significetur. propius vero 
a Bucolicon initiis ideo eam coUocaverim quod deperditorum 
agrorum necessitates in ea non tanguntur.^) 



*) quippe non eodem ordine scriptas atque editas esse eclogas 
iam a veteribus interpretibus intellectum esse vidimus (p. 12). traditum 
autem ordinem, quem aVerg. ipso traxisse originem Georgicon ultimi 
versus docent, haud infeliciter Phil. Wagnerus coniecit (in proleg. 
editioni Heyn. praemissis p. 49) eo consilio electum esse ut carminibus 
amoebaeis (I. IH. V. VII. IX) variarent non amoebaea (II. IV. VI. 
VHI. X). cui legi ne octava quidem ecloga videtur obesse, quae non 
tam ex alternis duorum pastorum cantibus quam ex duobus Theocriti 
idylliis (IH. II) inter se oppositis constet (cf. Ribb., Prol. 9). cf. etiam 
Kranse p. 5 sq., qui id praecipue Maronem spectasse dicit ut simillimas 
inter ae eclogas (I IX. II VIII. III VH. IV. VI) quam maximo spatio 
distineret. 

«) cf. Prol. 2. Nettleship. 49. 

^) ceterum quod ,umbrosi subter pineta Galaesi*, h. e. in agro 
Tarentino, hanc eclogam cum tertia et altera cantatam esse Prop. III 
34, 67 sq. narrat (cf. Nettleship. 49) ipsis Vergilii verbis redarguitur: 

Omnium igitur antiquissimae habendae sunt secunda et 
tertia: quibus cur ,Tityrum^ anteposuerit poeta haud difficile 
est cognitu, quoniam Caesaris laudes illa continentur. atque 
Corydonis querellas ex vero amore ortas esse quo Noster 
in pulcherrimum Asinii Pollionis servum, Alexandrum nomine, 
arsisset etsi veterum fuit opinio,^) tamen omni probabilitate 
carere mihi videtur. etenim ut carmini mandaret quibus 
ipsius animus afficeretur curis, eum a Polyphemo aut a Co- 
masta Theocriteo verba mutuatum esse vix crediderim.^) Pro- 
pertius vero quod cum huius eclogae mentionem faceret (III 
34, 73 sq.) pueri a Vergilio amati non tetigit famam (cf. 
Eibbeck, 1. c.) in ea elegia qua de poetarum amoribus car- 
mine pervulgatis multum praedicaret (v. 85 sq.) haud scio 
an allegoristis illam relinquendam esse probet'^) sed etiamsi 
Pollionis servum ab hac ecloga procul haberi velim, 
ipsum PoUionem eius concipiendae vel edendae auctorem 
Nostro fuisse haud vereor ut recte statuam. neque enim 
esse nobis persuasimus cur Bucolicis illius suasu editis 
hanc priorem putemus. quod cum Asinius inde a Mun- 
densis pugnae tempore in Hispania commoratus (App. B. 
C. rV 84) exeunte anno 711 Transpadanae Galiiae prae- 
esse coeperit (ib. III 97. Vellei. II 63, 3), ne potest quidem 
ante annum 712 Mantuanus poeta illius gratiam inisse. 
ceterum tum natam esse eclogam II. cum Pollio Trans- 



ex quibus hanc ad Mincii ripas (Vll 11/12), illas prope Pollionem (III 
84 sq.)) Transpadanae Galliae praefectum (cf. Serv. ad ecl. II 1), natas 
esse discimus. quas quam non Sextus memoria complexus sit, vel ex 
secundae tertia^que verbis minus accurate laudaitis intellegitur (cf. E. 
III 70/71 et n 40/41 cum Prop. 1. c. 69/70). v. etiam Ribbeckium. 
praef, ed. min. XXV. adn. 4 et XXVI adn. 3. 

^) Serv. ad ecl. II 1 et 15. schol. Bemens. ad ecl. II 1. Martialls 
VIII 56. Apuleius apol. c. 10. Donatus p. 57. 1 R. ex quibus ne Do- 
natus quidem, cui soli fidem habendam esse Ribbeckius censuit, allegori- 
starum nugas omnino reiecit cf. p. 58, 2 R. 

*) cf. Schaper, de Verg. ecl. interpret. et emend. p. 15. 

^) quos Caesaris potius vel Maecenatis nomine fabellam si modo 
finxissent ornaturos fuisse eo minus Krausio (p. 41) assentior quod de 
intima Pollionis et Vergilii familiaritate et ex tribus eclogis (III. IV. 
Vni.) et ex genuina veterum memoria satis multum innotuit. 

padanara Galliam teneret expressis verbis Servius (ad ecl. II 1) 
docet (cf. Ribbeck, Proleg. 4). 

Atque eidem fere tempori assignandam esse eclogam 
tertiam, in qua bucolicam suam poesin Pollioni probari Noster 
glorietur (v. 84 sq.), ne dicere quidem opus erat,^) nisi in ipso 
Pollione illic commemorato Schaperus offendisset. cui octo 
versus inde ab octogesimo quarto ,et vocalium copulationi- 
bus suspecti et rerum dissimilitudine a ceteris carminis 
amoebaei partibus adeo diversi' videntur esse ,ut eodem quo 
illae tempore Scribi vix potuerint.' (Symb. Joach. p. 12.) 
quare in altera Bucolicon editione annis 727 — 29 facta eos 
adiectos esse ponit. ac de metricis rationibus infra dicen- 
dum erit. rerum vero dissimilitudinem et varietatem cum 
iam Heynius cognovisset amoebaeum carmen quam maxime 
decere (Vergil. I p. 97), ne de aequalibus quidem poetis iu- 
dicia in aliis eclogarum locis non proferri (coU. E. IX. 32 sq.) 
Przygodius recte monuit.^) ac nostro loco PoUionem, qui 
quidem Bucolica aggrediendi auctor ei exstiterit, elegantissime 
Vergilius ita celebrat ut et quanti sua intersit illi probari 
et quanti ipse illius carmina faciat perspicue cognoscatur. 
cuius iudicio laudato quod bucolicam suam poesin defendit, 
id ipsis eis temporibus quibus eclogas edere coeperit optime 
convenire apparet. ex Bavio autem poeta v. 90 exagitato ita 
non efficitur admodum recentem hunc locum esse* ut anno 
719, quo illum obisse. Hieronymus tradit (Sueton p. 41, 4 R.), 
eum pateat esse antiquiorem. ^) namque mortuo adversario 
maledixisse idque ad augendas eius qui sibi faveret laudes 
neutiquam Vergilium arbitrabimur. noli igitur de- octo his 
versibus Schapero credere. 

In quintae tempore definiendo nihil eo iuvabaur quod 
Daphnidis mortui persona necatum Caesarem significari quos- 



*) nam quod Ruaeus olim coniecit haud procul a Dalmatici 
triumphi tempore (715) eam coUocandam esse, ex pecoribus pro Pollionis 
salute immolandis (v. 86 sq.) audacius quam verius enucleavit. 

'^) qui Schaperi argumenta accuratissime persecutus ipsaque Ver- 
gilii verba interpretatus (p. 8—12) nihil esse causae evicit cur ceteris 
huius carminis partibus illi versus posteriores putarentur. 

») cf. Ribbeck, Proieg. 2. 

2 

dam ex veteribus grammaticis tradidisse apud Servium legi- 
mus (ad ecl. V 1 et 20, cf. Ribbeck., Prol. 2, Krause p. 43 sq.). 
quem admodum incertam sequi memoriam inde cognoscitur 
quod alios simpliciter Daphnidem pastorera, alios Flaccum 
Vergilii fratrem, alios Quintilium Varum amicissimum hac 
ecloga narrat intellegi voluisse (ad ecl. V 20.^) cf. Ribbeck, 
1. c). attamen plerique ex recentioribus interpretibus ad 
Caesarem hoc carmen referunt.^) quam opinionem nuper 
Nettleshipius (A. L. p. 39 sq.) ita defendere conatus est ut 
grato in Caesarem animo cum Transpadanos omnes, utpote 
civitate ab eo donatos, tum Nostrum fuisse doceret nec non 
duas res mirabiles, quas Caesari accidisse Suetonius narrat, 
in nostra ecloga (v. 24 sq. 56 sq.) tangi ostenderet. 

Sed quamvis magno amore Noster Caesarem complexus 
sit, inde minime sequitur eum qua ecloga ad Theocriti 
(maxin^e Id. 1) exemplum Daphnidem pastorem concelebra- 
verit dictatorem occisum signihcari voluisse. bestiarum autem 
luctum vv. 24 sq. expressum (ut de aliis difficultatibus ta- 
ceam) si ad Caesaris necem referre velis, quid tandem Poenis 
leonibus Daphnidis interitum ingemescentibus facias?^) 

Sed utut haec sunt, quanto post Idus Martias anni 710 
Vergilius illud argumentum tractaverit definiri' omnino non 
potest, neque quod Spohnius coniecit ad ipsa Divi JuUi nata- 
licia a. 712 primum saciis celebranda hoc carmen scriptum 
esse quidquam habet quo firmetur (cf. Ribbeck, Prol. 3). 

Servii vero testimonio Amyntae nomine (v. 8 et 15) 
Cornificium poetam significari narrantis quidquam ad hanc 
rem dirimendam effici nego. nam etiamsi hoc allegoristis 



^) ex quibus qui Flaccum volunt Donati auctoritatem sequuntur 
p. 58, 1 K. cf. etiam Philargyr. ad ecl. V 20. 

*) cf. Agresti, studii critici sulla Bucolica di Virgilio p. 42 aq. 
Glaser, ed. Bucol. p. 68. Kappes, ed. B. p. 20. Bitscbofsky, 
Quibus temporibus etc. p. 5 sq. Sellar, The Koman poets p. 139. 

^) Ceterum ecl. IX vv. 19/20 in hac re non nuliius esse momenti 
rectc Krausius p. 44 sq. cognovit. si cnim ecloga V. C. Julius Caesar 
ad astra toUerctur, non illos versus, sed eos quibus Daphnidis virtutes 
ac laudes praedicarentur nonae Vergilium inserturum fuisse, praeser- 
tim quae ad Caesaris Octaviani animum ei conciliandum vel reconcili- 
andum scripta essct. 

largiamur (quos ne Ribbeckius quidem hoc loco spernendos 
putat, ProL 2), eundem esse hunc Comificium Vergihi ob- 
trectatorem (Cledonius p. 1898. Ribbeck, Prol. 96) atque 
illum quem in Africa pugnantem (Dio XLVIII 21, 6) anno 
fere 713 occisum esse constet (Sueton. p. 41 B. c£ Dru- 
mann, Hist. Rom. 11 617) vix mihi persuadeo. 

Certiora de earum eclogarum temporibus statui possunt 
quae cum agrorum divisione a. 713 facta (App.B.C. V 3 et 13) 
cohaereant. atque cum hac artissime coniunctam esse eclo- 
gam primam neminem fugit, neque exstiterunt quibus allego- 
rica huius carminis ratio neganda videretur. Tityri enim 
persona usus cum se ipso bene actum esse Vergilius ostendit 
quod suo agro esset temperatum, Meliboei autem querellis 
popularium fortunam, qui patrimoniis expulsi novas sedes 
quaerere coacti erant, complorat et commiseratur. atque in 
has calamitates qui factum esset ut Mantuani inciderent 
quoniam accuratissime Ribbeckius (Proleg. 4 sq. praef. ed. 
min. XVIIl sq.) exposuit, meum non est repetere. a quo 
tamen in interpretanda ecloga I. paululum discedo. neque 
enim quod veteres quidam grammatici tradunt (Serv. U p. 96 L. 
cf. Probus p. 6, 9 sq. K.) iam tum Vergilio ereptum fuisse et 
missis a Caesare triumviris restitutum esse agrum ullo huius 
carminis loco mihi videtur prodi.^) immo omnia in eo ita 
sunt comparata ut turbatum ferocissimorum hominum vexa- 
tionibus poetae otium Caesaris interventu ei redditum esse 
inde patefiat. namque manere^ non restitutos esse suos agros 
(v. 46)2) bovesque pascere, ut ante, sibi esse concessum (45) 
nec non ex apium susurro, quo semper solitus fuerit, in poste- 
rum quoque somnum capere licere (53 sq.) poeta dicit. quid 
quod villa eius omnibus rebus tam bene omata et instructa 
est ut pomorum pressique lactis copia laudata Tityrus ex- 



^) cf. etiam Przygode p. 25 sq. 

^) ,Fortunate senez, ergo tua rura manehanC (ubi vocabulum 
,tua^ praedicati loco usurpatum esse haud pauci viri docti existimant, 
V. Benoist, Kappes, Schaper, Kolster in edit. Bucol.). cf. etiam IX 
7—10: ,Certe equidem audieram — omnia carminibus vestrum ser- 
vasse Menalcan' — quae quin ad eclogae I. narrationem respiciant 
nou dubito. 

sules hospitio invitare non dubitet (80 sq.)? id quod in 
praedio modo ex militum manibus erepto vix inveneria. 
Mantuani aUtem tam ipsum agris egcpulsi pecudes illinc abi- 
gerc: novagque sedes quaerere narrantur (3 sq, 13 sq., 64 sq.). 
quofujB agri bene culti quod iam in eo est ut trucibus 
militibus tradantur (70) capraeque ut ab aliis paScantur (75 sq.) 
vehementer poeta luget. vides Mantuanorum agros turbari 
coeptos Nostrumque perturbationibiis exemptum in hac 
ecloga describi. quam immunitatem bucolicorum carminum 
laude sibipartam esse in ipsa hac ecloga poeta videtur 
significare. namque quod Caesarem sibi permisisse dicit lit 
securus oves pasceret et bucolicae poesi incumberet (v. 10: 
,ludej'e quae vellem calamo permisit agresti') haud scio an 
ipsam poesin causam fuisse cur patrimonio suo parceretur 
ille intellegi voluerit. 

Pro qtio tanto beneficio ita Vergilius gratias egit ut 
tanquam praesentem deum Caesarem iuvenem celebraret 
(vv. 6—10. 40 — 45). nec mirum quod ei divinas laudes tri- 
buit a quo omnia sua quasi donata haberet. at Schaperus 
versibus 7/8 et 42/43 oflfensus est quibus sacra Caesari insti- 
tuta esse dicerentur. quos negans a. 713 scribi potuisse in 
altera Bucolicon editione, ut auctam Caesaris dignitatem 
significarent, adiectos esse posuit.^) afgumentis tamen ad 
firmandam' hanc sententiam allatis prorsu9 nihil effiei facile 
apparebit.^) nam quod Augustus se publice deum appellari 
aut templa sibi in Italia exstrui non passus est (Suetori. 
Aug. 52. Dio C. 51, 20) id, si modo poetas prohibuit jie 
immodicis eum laudibus efi^errent, non minus a. 727 quam 
a. 713 eis obstitisse fas est. quippe anno 724, cui versus 
nostros optime convenire Schaperus censet (coramentar. BucoL 
p. 18), nihil aliud nisi natales principis diebus festis publice 
agendis insertos esse Dio (51, 19) refert. sollemnia autem 
eius sacra neque aliis locis ante annum 740 oecurrunt, quo 
tempore Horatius de aris numini Augusti ponendis loquitur 



^) De ecl. Verg. ihterpret. p. 7—15. Symbol. Joach. p. 5—7. 
cominentar..Bacol. p. 18. 

') cf. etiam Przygodc p. 28 sq., qui eiectis illis ^-^rsibus senten- 
tiarum rationem dissolvi optime demonstravit. 

(Ep. II 1, 16)^), neque ex huius eclogae verbis recte colliguntur 
(Symb. Joach. p. 7)^ in qua Vergilius poeta suo nomine pro 
redditis agri^ gratias agens deum Caesal^em appellat^) et 
menstruis sacris tanquam larem a se cultum iri festive polli- 
cetur.^ atque aptissime cum laribus eoraparatur qui agris 
et rei familiari servandis providerit — pro qua tutela ilKs 
sacra facta esse ex compluribu& poetarum locis appareat.*) 
quac quo^ Caesari Noster obtulit iuvenfli' eius ardori qui 
servato patrimonio exsultaverit condonandum, non medi- 
tatae adulationi qua multis post annis prihcipeni Augustum 
veneratus sit tribuendum putarim. 

In eiusdem agrorum divisionis tempora eclogajn nonam 
incidere manifestum est: quippe sub Menalcae persona in 
hoc clarmine inducta Vergilium ipsum latere haud spemen- 
dus auctor, praesertim quinimium in eclogis allegoriae dari 
nolit, Quintilianus (VIII 6, 47) no& docet. 'atque hanc post 
primain collocandaiii esse auctore Servio'^) plerique ex recen- 
tioribus interpretibus statuunt.®) - quem enim agrum Caesaris 
gratia recuperatum illa praediciaverit, eum violehtia mili- 
tum denuo sibi erepturii esse hac poetam conqueri arbi- 
trantur." contra Nettleshipius (Anc. lives p. 41 sq.) nonam 



^) ef. VaUen, aet. menstr. Aeadem. Betol. 1878 p. 688 sq. Mommsen, 
Hermes XV 103. 

^) V.. Grlaserum, Neue Jahrb. 1B77 II p. 499 sq. . Kolsterum p. 9: 
,0b auch ^ndere den Uefeierten zumGott erhoben ist ihm gleichgiiltig; 
personlich hat er sich ihm als Gott erwiesen.* 

^) vide quam diversa a nostro carmine Caesaris invocatio sit in 
prima Georgicon lihro (v. 24—42), ubi non soli Maroni deus ille tute- 
laris exstitisse, sed quae concilia deorum mox eum habitura sint dubi- 
tari dicatur. eisdem temporibus etiam publice divinos honores illi tri- 
bui coeptos esse Appianus (B. C. V 132) auctor est. 

^) TibuU. I 1, 19 sq. (Vos quoque, felicis quondam, nunc pau- 
peris agri Custodes, fertis munera vestra, Zar^*). ib. 10, 15 sq. Hor. 
carm. III 23, 3. sat. It 3, 164. Prop. III 30, 23. V 3, 53. cf: Pretter, 
Mythol. Roman. p. 487 sq. 

^) II p. 96 L. ,Hinc est quod cum in prima ecloga legimus eum 
tecepisse agrum postea eum querulantem inveiiimus, ut: Audieras et 
fama fuit' . . ^ 

^) Ribbeck, Proleg. 5 sq. Ladewig, Schaper, Kappies, Glaser, 
Kolster in commentar. Bucol. 

prms ortam esse ponit: in hac enim poStam agris eiectum, 
illa in eosdem restitutum narrari, neque quidquam in eclo- 
gis occurrere cur bis expulsus esse existimetur.^) 

Ac recte quidem hic ex nonae primis versibus coUegit 
novam atque inauditam poetae calamitatem illis describi' 
(cf. Krause p. 15 sq. Przygode p. 30). etenim quod nunquam 
ne sibi accideret metus fuerit, id ,quoniam Fors omnia versat' 
sibi accidisse (v. 2—6), et quae carminibus suis servasse 
dicatur (7 — 10), ea ,tela inter Martia^ sibi erepta esse Noster 
cpnqueritur (11 sq.). neque tamen prius natam esse eclogam 
nonam inde efficere cogimur, dummodo ne pro restiMis 
agris prima gratias agi statuamus. in qua cum hoc exponi 
cognoverimus in finitimorum agrorum divisione unius poetae 
praedium Caesaris gratia servatum esse, de recenti impetu 
nona quereUas effundi (Krause p. 16) non est quod mire- 
mur. beneficii autem illius nusquam in hac ecloga men- 
tionem fieri parum recte viri docti statuunt (Nettleship p. 42. 
Krause p. 25), si quidem ,omnia carminibus vestrum servasse 
Menalcan' situ finibusque agelli descriptis Lycidas comme- 
morat. neque in vanis rumoribus hoc a Moeride (11 sq.) poni 
(Nettlesh. 1. 1. Krause p. 27) jddeo, quippe qui veram illam 
de Menalcae immunitate famam fuisse, sed tum iam in dete- 
rius eius res mutatas esse doceat: nam quod antea carmi- 
nibus eius datum sit, eis ,tela inter Martia' non iam tribui. 
quibus neglectis effectum essedici(v. 11 — 16)utMenalca8 agris 
expulsus in summum capitis discrimen veniret facile est 
intellectu. hoc igitur ex nona ecloga cognoscimus poetae 
agrum ob carminum eius laudem paulisper servatum, sed 
gliscente militum violentia ei ereptum esse nec multum in 
hac re afuisse quin ipse ab invadentibus occideretur.^) 

lam in has rerum angustias delapsum haud mirandum 
est eum Caesaris qui antea sibi patrocinatus esset laudes 
exaggerare noluisse (Krause p. 25); nam splendida illius pro- 



eandem sententiam Kraueius amplezus et grammaticorum 
testimoniis et ipsis carminibus I et IX accuratissime perlustratis pro- 
bare studet (p. 11 sq.). ez quibus una solaque calamitat« po^tam af^ic- 
tum esse recte ille quidem effecit, primam eclogam post nonam esse 
ortam uon effecit. *) cf. Przygode p. 31. 




--- 23 — 

missa non sine dedecore eius tum quidem commemorari 
poterant. quanto elegantius Noster nulla prioris auxilii men- 
tione facta solis belli turbis illo tempore confiiatis fortunam 
suam commutatam esse dicit (cf. Frzygode, 1. c). qui quid 
meliore vitae condicione usus in bucolica po^si profecerit 
ut exemplis perspicuum reddat, varia carminum fragmenta 
et ex Theocrito translata (23 sq. 39 sq.) et ad suae aetatis 
res spectantia (27 sq. 46 sq.) huic eclogae inserit. ex qui- 
bus versus 46 — 50 ne Octaviani quidem laudibus, quaravis 
tectiSy videntur carere. namque Julium sidus ,quo segetes 
gauderent frugibus^ eo consilio a poeta laudari ut turbatis 
agris omnem spem in domo Julia positam esse patefiat quam 
maxime probabile cst (cf. Nettleship. 42 S(i. Krause p. 24 sq.). 

Splendidiores eae sunt laudes quibus Varum a se cele- 
bratum iri, si Mantua per eum servata sit, Noster pollice- 
tur (27 — 29). intellegendus est autem Alfenus Varus, qui 
legatus in FoUionis locum a Caesare substitutus agrisque 
dividundis praepositus (cf. Serv. ad ecl. IX 29 et ad VI 6 sq.) 
summam rerum in Transpadana Gallia tenebat quem eo 
tempore primo Vergilius videtur adisse quo ceteri Mantuani 
agrorum divisione afflicti nequedum ea spe deiecti essent 
fore ut per Varum Maronis poesi faventera incommodis suis 
liberarentnr. iam ipse poeta cum Vari auxilio egeret, repe- 
titis eis versibus quos in illius honorem scribere coeperat 
quantum apud eum gratia valere sibi Mantuanisque visus 
esset luculentissime ostendit. 

Neque vero his versibus illud auxiliura ei partum esse 
crediderim quod prima ecloga praedicetur (cf. Nettleship 
p. 44, Krause p. 35). in (lua non modo Vari nuUa fit mentio, 
sed ne periculum quidera a poeta obitum ullo verbo tangi- 
tur. atque etiam vix putandus est Varus, utpote (j[ui divi- 
dundis agris a Cacsare praefectus esset, Nostrum ad impe- 
trandam agri immunitatem Romam misisse. id quod a 
Pollione factum esse ne mireris, Antonii ille iussu Transpa- 
danae Galliae praefuerat ncque in divisionibus agrorum a 
Caesare institutis quidquam habuerat negotii.^) nuUo igitur 

^) de cuius assignationibus in Gallia factis nihil nobis innotuisse 
baud recte Krausio j). 23 oflfensioni fuit. 



r 

pacto . primam eclogam post nonam prodisse ex ipsis car-t 
minibus efficitur. 

At grammatici nobilissimi testimonio sententia illa com- 
probari videtur.^) in Probi enim commentario haec leguntur 
(p. 5, 30 sq. E): Mantuanorum agris dividi iussis Vergilium 
quoque agros suos amisisse, quos sexaginta veterani acci- 
perent, amissos Caesaris gratia recepisse. qua re usque 
adeo irritatos esse veteranos ut eum occisuri fuerint nisi 
fugisset. id quod ipsum poetam in nona ecloga contestari. 
gratias ergo agentem Augusto quod recepisset agros Vergi- 
Kum Bucolica scripsisse, sed non eodem ordine quo scrip- 
sisset edidisse. priore enim loco eam panendam esse qua ereptos 
sibi agros queratar — nonam scilicet — qvxim edm qua ojccep- 
tiim iestetur benejicium, 

Hanc, quam modo exposuimus, narrationem ita cum ipsis 
eclogis conspirare Nettleshipius arbitratur ut eam unice sequen- 
dam censeat. quanquam graves in ea discrepantias inesse 
paulo attentius legentem minime fugiet (cf. Krause p. 10). 
nempe ut omittam omnes has res post Actiacam pugnam 
factas esse narrari (p. 5, 22 sq. K.), ne illud quidem quod 
de eclogarum I et IX ordine grammaticus statuit cum eis 
quae de poetae rettuKt casibus ullo modo conciliari possunt. 
postquam enim restitutis poetae agris veteranos adductos 
esse ut iUius vitae insidiarentur hisque insidus illum ad 
fugam compulsum esse (p. 6, 2 sq.) dixit, idem offendere non 
debuit quod in priore ecloga de beneficio, in posteriore de 
damno sermo esset. namque fiigientem poetam miKtibus sua 
permisisse cum per se consentaneum sit, tum ex nona ecloga 
eodem loco laudata elucet, qua eum in defendendo patri- 
monio paene occisum aegre fuga salutem invenisse legamus. 
ex ipsa igitur Probi narratione fieri non potest quin post 
acceptum beneficium VergiKus agris expulsus esse colKgatur. 
quod si in eadem de mutando duarum eclogarum ordine 
sermo est, hoc nescio an rectius quam omnia quae ante- 
cedunt a vero Probo abiudicemus. 

Sed ne illa quidem cum poetae verbis satis concinere 

*) Nettleship. 43 sq., cf. etiam Krause p. 12 sq., qui Probnm 
verum uonam eclogam confidenter ante primam ponere dicit. 

in aperto est (cf. supra p. 22). melius i cum his congruunt 
quae ad explicandam eclogam nonam ,alibs^ exposuisse 
Servius tradit (II p. 156 L.).^) quorum si sequemur testi- 
monium, primo immunitatem agrorilm impetrasse, tum lite 
cum yeteranis proxime sedentibus exorta non sine magno 
capitis discrimine agris cessisse Maronem statuemus (cf. Bib- 
beck Prol. 7). 

Ac quod Nostri spes in Caesare posita brevi tempore ad 
irritum redacta cst ,exorto extrema aestate anni 713 bello 
Perusino^ (Prol. 5) yidetur efifectum esse, quippe quo et 
Gaesaris opes imminutae et duces Antoniani, ut L. Antonio 
auxilium ferrent, ex Gallia decedere coacti sint (App. B. C. 
V 33). quo in numero cum primum Asinius Pollio provincia 
exiit et apertas in Caesarem inimicitias exercere coepit, 
veteranorum importunitatibus Noster obiectus est. neque 
Antonianorum clade opus erat ut tantis poeta calamitatibus 
implicaretur: id quod Vossius statuens (p. 451) aestati anni 
714 nonam eclogam attribuit.^ qui quod arborum fronda- 
tionem v. 61 commemoratam per longissimos dies fieri monet, 
eo levius adhibuit argumentum quod procul ab agris hanc 
eclogam conceptam esse^) a nullo negatur. quam exeunti 
fere anno 713 recte mihi videor assignare (cf. etiam Przy- 
gode p. 35). 

lam de tribus illis eclogis disputandum est quas ceteris 
multo posteriorcs esse Schaperus studuit evincere: de quarta, 
sexta, decima, quibus octavam adiungere ideo commodum 
videtur quod eos versus quibus solis huius carminis tempus 
definiri potest (v. 6 — 13) in altera Bucolicon editiono adiectos 
esse vir ille doctissimus censuit. 

Atque tres illas ut eodem quo ceteras triennio negaret 



*) ,Sane alii ordinem huius eclogae ita exponunt: Cum immunitatem 
agrorum Verg. impetrasset, lis est exorta de finibus inter eum et eos qui 
in proximo agros acceperant, ex quibus Clodius quidam dixit se omnem 
litem amputaturum esse interfecto Vergilio, quem pocta stricto gladio se 
insequentem fugit — et — servatus est.* 

^) V. etiam Bitschofskyum p. 16—18. 

^ in qua absentis Menalcae (vv. 4. 67.) mentio fiat. 

ortas esse observatis gravibus quibusdam argumentorum et 
rei metricae discrepantiis ille commotus est. ex quibus has 
cum fiisius enarraverit vir doctus (cf. Fleckeis. Ann. 1864 
p. 772 — 790) iam paucis exponere ac diiudicare ex re erit. 

Atque in hac disputationis parte id Schaperus sibi pro- 
posuit ut poetam quo tempore tres illas eclogas conscripserit 
versuum pangendorum arte multum iam profecisse osten- 
deret. elegantiam autem poetici sermonis ea maxime con- 
spici putat facilitate qua verborum ordines maiore vel minore 
ambitu in numerorum ordinem inserantur (p. 772). hoc si 
recte interpretor id dicit: caveri ab elegantioribus poetis ne 
nimis eae versus partes quae principali efficiantur caesura 
verborum inter se nexorum ordinibus dissecentur aut intactae 
relinquantur.^) quod artis praeceptum in dies diligentius a 
Nostro observatum esse Schaperus sibi visus est cognoscere. 
itaque in numerorum subtilitatibus ponit quod monosyllaba 
in prima versus sede a ceteris interpunctione segregata 
rarius (p. 772 sq.), eadem cum anapaesticis aut spondaicis 
vocabulis coniuncta minime (p. 778 sq.) in tribus eclogis 
occurrant. verumtamen neque in septem eclogarum non- 
nuUis (I. II. V. VnL IX.) monosyllaba secreta plus semel 
inveniuntur et monosyllaba cum pyrrhichio versum incohantia 
quae quidem in recentioribus eclogis legantur ipso teste 
magis etiam quam in illis a ceteris versus partibus diremta 
sunt (p. 775). 

Rursus quod ab ea lege qua post tertium trochaeum 
non incidatur, nisi post secundam arsin verba sint distincta, 
quater in septem, semel in tribus eclogis poetam aberrasse 
dicit (p. 779), parva sane haec est dissiiHilitudo. quam si 
quis casui tribuere nolet hoc reputet: ex quattuor illis ex- 
emplis unum (V 52) ^) semiseptenaria caesura carere, qua 
trochaicam aeque apte fulciri nemo negat.^) multo autem 
magis, si modo oflFendi debebat, in eclogae sextae — quam 



^) cf. etiam De tertio hex. lat. ordine p. 9. 

^) cui addendum est IX 60 a Schapero omissum. 

^) cf. Birt, ad hist. hexam. lat. (Bonn 1877) p. 1 1 sq. L. Miiller, 
De re metrica p. 184 sq., quanquam hic in talibus versibus hephthemi- 
meren primariam eacsuram existiinari mavult. 

in recentioribus Sch. posuit — versibus 80/81 erat offenden- 
dum^ in quibus continuasse minus eleganter trochaicam sine 
hephthemimeri incisionem poeta deprehendatur.^) elegantiores 
igitur rei metricae formas non semper in tribus illis occur- 
rere perspicuum est. 

Neque versuum clausulae amphibrachycis vel spondaicis 
ordinibus conformatae quod in tribus eclogis desunt, cum in 
ceteris ter inveniantur (p. 781), tanti faciendum esse puta- 
rim, quoniam versum dispondeo haud venuste terminatum 
in sola ecloga IV. (v. 49) positum videmus. 

Graves autem versuum partitiones semitrinaria et semi- 
septenaria effectas cum Schaperus vidisset distinctione ver- 
borum post tertium trochaeum mitigari in omnibus eclogis 
solere, non erat cur doceret hanc incisionem septies in anti- 
quioribus, in recentioribus ter spretam esse (p. 781). namque 
in triplici fere versuum multitudine facilius poetam ab usu 
aliquo metrico quamvis sollemni habito deflexisse quis est 
qui miretur?^) 

Quod vero primum versus dactylum cum eis quae ante- 
cedimt sententia coniunctum saepius in tribus eclogis repe- 
riri dicit (p. 774) qui fit ut maioris artis agnoscatur docu- 
mentum, si quidem spondeo versum incohante eadem copulatio 
nisi in septem eclogis non occurrit? (p. 776)^) quid quod 
ofdinem quintum, i. e. dactylum cum trochaeo, nunquam in 
tribus eclogis ab eis quae sequuntur diremtum videmus 
(p. 778 sq.)? 

Rariorem elisionis usum maioris esse artis recte vir 
doctus perspexit (p. 784 sq.),*) nec infitiandum est duplici 
synaloepha in tribus eclogis tantum non vitata versuum ele- 
gantiam aliquanto augeri. verum syllabae colliquescentes 
caesura aut sensus interstitio diremtae^) ne in his.quidem 

*) nam quod L. Miillerus (p. 185) et Ribbeckius distinctis vocibus 
,super volitaverit* legendum censent Sch. in textum suum non recepit. 

2) cf. Ribbeck, Prol. 12. 

^) sextae enim versus 20/21 hiatu satis inter se distiiiguuntur. 

*) cf. L. MUller, de re metr. p. 281. 

^) quas apud optimum quemque po^tam, etsi parce adhibitas, 
Lachmannus (in Lucr. p. 413) invenit. cf. Hermann, Elem. doctr. 
metr. p. 33. 




— 28 — 

desunt (cf. IV 58. VI 69. X 50), quanquam gravius in non- 
nuUis priorum eclogarum; locis {I 13." III 25. VII 8) inter 
vocales elisione copulatas distihguitur. ' ceterum ipse Scha- 
perus in unam ex.'tribus illis asperiorem ihtulit elisionem; 
nempe IV 61 deteriores libros secutus ,decem abstulerint^ pro 
,decem tulerunt' legendum esse censuit. 

Paulo accuratius de eis elisionibus dicendum est quae 
post primum trochaeum cum interpunctijone conciirrant. quas 
cum paucissimas omnino esse Schaperus vidisset"*) (p. 773), 
haud recte miratus est. vocalis p in hac.versus sede elisae 
unum in eclogis inveniri exemplum, Pollionis videlicet nomen 
in ecl. IV 12 insertuin. ad quod eiciendum quo argumento 
metrico vir ille doctissimus usus est,^) id nondum refutatum 
esse contendit . (Symb. Joach. p. 15). quanquam Ribbecldi 
iam exstabiat iudicium ex(iuisitiores numerorum formas parce 
a poefcis adhiberi monentis (Proleg. 13). . sed concedamus 
paulisper non nihili esse illam Schaperi observationem — 
qui, quaeso, fieri potuit ut in hexametro versu Pbllionis 
ndmen poneretur nisi ultima eius syllaba eaque inter duas 
vocales elisa? id quodin altero eclogarum loco quo hoc 
nomen invenitur vel ter deinceps in quinque versuum spatio 
occurrit (ni 84 — :88). atque hos cum non damnandos cen- 
guit, sed perfecto iam clarmini iongo post intervallo statuit 
insertos esse,^) ipse sibi non constitit. nam nec interpunc- 
tione unum ex.his exemplis (v. 88: Qui te, Polio, amat) caret, 
et eam per totas eclogas Schaperus vult regnar^ legem ut 
ihter duas vocales syllaba non elidatiir niisi sequente arsi. 
cui legi cum pariter uterque locus repugnet neque tamen 
eodem modo a Schapero tractatiis sit, prorsus ad libidinem 
eum apparet metricuni illud argumentum adhibuisse (v. etiam 
Przygode p. 7 et 11/12). ■ ^' 

Ceterum nominis substantivi ultimae syllabae post pri- 



*) nempe quattuor in toto Bucol. librb invenit exempla. 

*) scilicet quod ,nec in nomine substantivo elisio ultimao ffjrllabae 
sequente interpunctione nec syllaba in hac versus sede inter duas 
vocales elisa exemplo ex eclogis repetito satis defendi* possit. cf. etiam 
De tertiohex. lat. ordine p. 15 sq. 

• ^) V. Bucol. et Georg. commentar. p. 33. 

inum trochaeuiii se(j[ueiitc iiiteq)uiictioiie elisae et ex Aeneide 
potest afferri exemplum (VII 716 Nursia, et), nec (luod in 
Georgicis {IV 243) legitur notissimum illud (stelio, et) ^) etiam 
nilnc coniectura Schapero temptandum videtur.^) 

In eclogis vero nuUis Vergilium iii hac versus sede 
vocabulis usuin esse nisi imperativis (p. 773)^) ab eo non 
debebat dici (^ui (luidem Ecl. VI 34 ,omnia, et* interpunctione 
diremta in versus initio legeret servando igitur PoUionis 
nomiiii metricas obesse rationes non est (j[uod statuamus. 

Hiatus ne in tribus eclbgis nisi se^iiiente nomine proprio 
occurreret ita Schaperus eflfecit ut in ecl. X 13 ,laurus' pro 
,lauri* riBponeret. (luanquam sensus interstitium aut cae- 
suram legitimam non minus iustam causam cum aliis poe^tis 
tum Vergilio visam esse scimus cui* hiatum admitterent.*) 

Bucolicae autem (juae dicitur caesurae rariorem usum 
(p. 780 et 788 sq.) iam Gebauerus^) vidit inde ortum esse 
quod in tribus eclogis Noster ab imitatione Theocriti pror- 
sus recessisset. in (luibus cum primam eclogam poni vide- 
amus, quam ne Schaperus (iuidem circa annum 713 ortam 
esse neget, decimam, (juae multo recentior ab ill6 putetur, 
non videamus (quipi^e magna eius pars, vv. 9 — 30, ad Theo- 
criti exemplum expressa est), etiam huic discrcpantiae nimis 
multum ab eo tribui patet. 

Nullas igitm- ex metricis (^uas Schaperus observavit in 
utroque eclogarum genere difFerentiis®) tantum valere mihi 
persuasi ut aliquanto post ceteras eclogae illaie tres ortae 



*) quod olim remota particula ,et* ei sanaudum esse videbatur, 
cf. De tertio hex. lat. ordine p. 21. 

*) v. Buc. et Ge. commentar. p. 177. 

^) cf. commentar p. 196. 

*) cf. L. Miiller, de re metrica p. 309. 

^) De poet. graec. bucol. — carmin. in eclog. a Verg. expressis 
p. 51 et 76. 

*) quas Kolsterus p. 95 sq. gravissimas esse ratus inde repeten- 
das duxit quod aliiim poetani Grraecum ih tribus eclogis NOster sibi 
proposuisset exomplar. attanien cum nec quis fuisset ille poeta pate- 
fecerit nec qui eclogae (juartae argumentum ex Graocis fontibus haus- 
tum-esse posset satis probabiliter explicjaverit, nihil est quod ei assen- 
tiamur (v. etiam Schaperum in Bursiani diario I. c. p 130). 

esse coUigantur. quanim argummta^ maxime quartae et 
sextae, a bucolicis carminibus alienissima iam Servio visa 
(II p. 96 L.)^) recte illi offensioni fuisse haud abnuerim. 
quae tamen offensio mea quidem sententia minime tollitur 
aut deminuitur, si ceteris multo post ortae esse illae existi- 
mantur. immo facilius mihi videntur explicari posse, si quo 
tempore Bucolicis componendis Noster operam dederit etiam 
argumenta cum pastorum vita laxius cohaerentia in illam 
redegisse formam putetur. sed quae fere tempora his argu- 
mentis conveniant iam ex ipsis carminibus nobis investi- 
gandum est. 

Atque ut a quarta ecloga capiamus initium,^) ad Pollionem 
consulem anni 714 ea missa esse ipsius verbis cognoscitur 
(v. 3. 11 sq.). nec dubitandum est quin in mira temporum 
felicitate vixerit qui auream aetatem non in longinquis regio- 
nibus quaerendam,^) sed toto mundo eamque in ipso illo 
consulatu ingressuram esse caneret.^) quod vero ex futuro 
tempore ,inibit* (v. 11) ad designatum consulem hanc eclogam 
missam esse in Servianis scholiis efffci video (cf. Bibbeck, 
Proleg. 9), haudquaquam mihi probatur. namque quid ob- 
stat ne Pollioni consulatum modo adepto praeclaram illam 
fortunam Noster vaticinatus sit? totius autem carminis argu- 
mentum ,exeunti anno 713 vel ineunti 714' minime convenit. 
certe quidem ,iam' redire ,Satumia regna' (v. 6) aut ,ven- 
turo saeculo omnia laetari' (v. 52) poeta dicens aliud ostendit 
tempus atque id quo L. Antonius et Fulvia armis tumultuque 
omnia miscuerint (Vellei. II 74, 3): a quibus conflatum a. 713 
bellum ne gravissimum aut diutumum evaderet paulisper 
Italos timuisse Appianus (V 60) docet. Perusia deinde capta 
M. Antonius cum victum a Caesare Luciun^ fratrem vere 



^) cf. Serv. II p. 96 L.: ,Sane sciendum VII eclogas esse meras 
rusticas — in tribus a bucolico carmine sed cum excusatione discessit, 
ut in genethliaco Salonini et in Sileni theologia^ 

*) de qua conf. Krause p. 45 sq. Przygode p. 1 — 20. 

^) qualem Horatius intellexit in epodon carmine XVI., cum 
Italiam civium discordia laceratam se beatorum insulis mutaturum 
esse dixit. 

^) cf. Kiessling in Quaest. philol. a K. et Wilamow. editis fasci- 
culo II p. 113. 

anni 7 14 cognovisset (Dio XLVIII 15. App. V 52), adversus 
eum qui coUega in triumviratu esset bellum parare coepit 
nec prius destitit quam auctumno eius anni per utriusque 
amicos Brundusinum foedus esset conciliatum (Dio 1. c. 21. 
App. V 64). quo facto tanta omnium animos laetitia elatos 
esse accepimus ac si in perpetuum ab Italia depulsum esset 
civiUs belli periculum (Dio XLVIH 31. ^) App. V 64). in 
haec igitur tempora appropinquantis novi saeculi vaticinium 
quam maxime quadrat. in quo quae ,sceleris vestigia' (v. 1 3) 
aut ,pri8cae vestigia fraudis' (v. 31) etiam tum remanere 
dicuntur ad Sex. Pompeium ea rettulerim, qui ut in illius 
foederis societatem ab Antonio sibi promissam (App. V 52) 
ascitus sit tantum abest ut eum denuo impugnandum esse 
tum quidem Caesar et Antonius decreverint (App. V 65. 
Dio 1. c.)^) atque has bellorum civiUum reliquias (quales 
tum Romanis videbantur) quod sperat poeta PoUionis auspi- 
ciis omnino sublatum iri (v. 14) recte mea quidem sententia 
intellegi non potest, nisi facta iam esse pax iUa clarissima 
statuitur, in qua componenda egregiam fuisse constet PoUi- 
onis operam (App. 1. c). auctumno igitur anni 714 hanc eclo- 
gam recte mihi videor assignare. 

At oflFensionem nonnuUis viris doctis praebet ,nascens 
puer' quocum novi saecuU ortus coniungatur.^) quanquam 
ipsius consuUs cui haec ecloga inscripta sit inteUegendum 
esse fiUum vaticiniis promissum et per se consentaneum est*) 



*) OfTOv inl inig tov !At>TCOflov xal xov J^aiaccgog xaTnXXayaigf 
(og xal (TQeiiQag eiQijvrfg xfjg exeivcjv ofiovoiag ovtTtjg, ijfrd^rjaav. 

') hoc Pompeianum bellum quam aegre Eomani tulerint ex Dioni? 
intellegitur verbis: o(tov x, t. A. ija&rjfTav, tovovtov rj xal nkeiov ini 
TG) ngog xov 2i^zov aq^cov noXefiro TJaxaXXov, 

^) quem in dies exspectari, nondum natum esse multis huius 
eclogae locis perspicuum fit. neque enim) si ultima aetas venisse novus- 
que saeculorum ordo nasci a po6ta dicitur, iam perfectam esse illam 
aetat^m cum Przygodio (p. 2 sq.) statucmus. qui nec Lucinae aliud 
esse munus quam ,rite maturos aperire partus^ nec ,nascentem^ idem 
yalere quod ,natum^ ullis argumcntis probavit, futura autem tempora in 
hoc carmine adhibita (velut desinet, surget, inibit, incipient etc.) et 
imperativos illos quibus vitae cursum inire puer iubetur prorsus neglexit. 

*) jPoUioni consuli genethliacon inscribi, alterius alicuius filium 

et .veterum testimoniis firmatur.^) quorum longe gravissi- 
mum, Asconii Pediani dico, id solum illius aequales dubitasse 
nos docet utrum ad Saloninum an ad fratrem eius Asinium 
Gallum haec ecloga referenda esset^): quam vir ille clarissi- 
mus controversiam diremit cum ab ipso Gallo se audisse 
rettulit eclogam in eius honorem factam esse.^) 

Atque hunc Asinium Gallum a. 714 esse natum licet a 
nullo traditum sit haud scio an inde colligamus quod eum 
a. 746 ad consulatum pervenisse constat (Corp. Inscr. L. I 
p. 179). talem enim virum et genere et virtutibus insignem*) 
suo anno, i. e. tricesimo tertio aetatis — quem legitimum 
huius magistratus annum inde ab Augusti temporibus fuisse 
Mommsenus (Staatsrecht I^ p. 653 sq.) probavit — consulatu 
functum esse quam maxime verisimile est. 

Attamen sunt qui de Pollionis filio in hac ecloga ser- 
monem esse nolint.^) ex quibus Nettleshipius p. 47 sq. 
(mitto enim allegoricas illas interpretationes quae nascentis 
pueri imagine vel Bacchi filium vel novum hominum genus 
vel pacem Brundusinam celebrari dicant, de quibus rettulit 
Prz. p. 1/2) negans regnum orbis terrarum aut divinum genus 
nisi domus Juhae proli apte praedici filium ex Caesaris et 
Scriboniae matrimonio anno 714 exspectatum hoc loco intel- 
legi vult,®) qua in re non reputavit vir doctus quo tempore 



dici felicissimum fore^ inepte a quibusdam statutum esse Schapcrus 
iudicat (De ecl. Verg. interpret. p. 36). 

^) Sueton. p. 86 Reiff. Asconius apud Servium ad ecl. IV 11. 
Macrob. Satum. III 7. cf. Ribbeck, Proleg. 9. 

^) de his fratribus, utpote aetate non plus annum discrepantibus, 
iam illo tempore dissensionem fuisse nihil habet quod miremur, neque 
recte Schaperus (ap. Bursianum 1. c. p. 134) hoc negavit fieri potuisse, 
si Pollionis nomen semper in hac ecl. exstitisset. cf. etiam Przygode 15, 
qui Gallo cognomen Salonini postea inditum esse Vossium secutus statuit. 

^) cf. Kiessling in ind. lect. Gryph. 1883 p. 5. 

*) cf. Tacit. Ann. I. 13 (cum Nipperdeyi adnot.) et VI 23. 

^) cf. Th. Pluss in Fleckeis. Ann. 101 p. 146 sq. R. Hoffmann, 
de IV. Verg. ecl. interpret. Kolster in comment. Bucol. p. 59 sq. 
Nettleship, Ancient lives p. 46 sq. 

^) quam sententiam Sellarus (p. 147) redarguit dicens poetam, cum 
pro exspectato filio Juliam natam vidisset iiliam, ne legcntibus risum 
moveret, hauc eclogam mutaturum fuisse. 

inter Antonium et Caesarem una orbi terrarum imperantes 
foedus componeretur alterius eorum filio regnum totius 
mundi praedici minus etiam potuisse. neque quidquam ad 
hanc rem valet Macrobii locus (III 7, 1) a Nettleshipio lau- 
datus, qui de filio Pollionis Vergilium locutum esse, sed id 
quod ad principem suum spectaret versibus 43/44 adiecisse 
dicit.') nam neque tum principis locum Caesar obtinebat 
neque, si duos versus ad futurum imperatorem spectare Ma- 
crobius putavit, in Caesaris potissimum honorem totum hoc 
carmen factum esse statuit. 

Gravior mihi res est cum Schapero,^) qui non solum 
Pollionis filium, sed Pollionem ipsum ab hac ecloga procul 
habendum esse censeat. huius enim nomen et metricis ratio- 
nibus suspectum et totius eclogae argumento repugnare sibi 
visum e versu duodecimo eiecit voce ,orbis' pro eo inserta.^) 
ne autem audacissima coniectura in inc6rtum revooetur ad 
quem consulem haec ecloga missa sit, consulis sine nomine 
allocutionem non potuisse ab aequalibus nisi ad Caesarem 
Augustum referri vir ille doctus probare studet. vult enim 
eo tempore hoc carmen compositum putari quo Augustus 
pacato imperio ad principis dignitatem provectus consula- 
tuum numero Marium aequaverit. atque his ipsis tempori- 
bus illum, ut ,subsidia dominationi* pararet (Tac. Ann. I 3), 
Marcello constat Juliam filiam in matrimonium dedisse (Dio 
LIII 27). ex hoc igitur matrimonio suscipiendum fiHum nas- 
centem esse puerum in nostra ecloga laudatum pro certo 
Schaperus statuit. de quibus tamen nihil mihi persuasit. nam 
licet paulisper consul Augustus rem publicam rexerit (v. Momm- 
senum, Staatsrecht II, 2. 834 sq., quem laudat Schaperus 
Symb. Joach. p. 1 6 sq.), in carminibus eius temporis Caesari 
(Hor. I 2. 12. III 14) vel principi (ib. I 21) ei laudes tribui, 
non item consuli videmus.') consulatum vero-qui quidem 



*) si enim aries insolito colore inductus fiierit (v. 43 sq.), portendi 
imperatori rerum omnium felicitatem. 

*) cuius opinionem fusius enarratam nuper Prz. p. 6 sq. refellit 

3) Fleckeis. Ann. 1864 p. 770 sq. 792 sq. De ecl. Verg. interpr. 
p. 37 sq. Symb. Joach. p. 15 sq. comment. BucoL p. 35 sq. 

^) nec quo nomine ad retinendam ,legitimi imperii speciem^ ute- 

3 

septimum iam annum continuatus sit verbis ,Teque adeo-con- 
sule* significari haud crediderim. in quibus haec videntur 
inesse: ,Non annis aliquibus interiectis, sed ipso qui nunc 
volvitur tui consulatus anno novus saeculorum ordo ingre- 
dietur* (cf. Prz. p. 7). quid quod infantis Marcello ex Julia 
nati ne apud Suetonium quidem, qui diligentissime in vita 
Augusti (c. 63 — 64) de partubus in domo Caesarea editis 
rettulerit, uUa exstitit fama? (cf. etiam Ribbeck., Proleg. 11 sq.) 
quod vero Vignolium interpretatum esse ,de filio Marcelli et 
Juliae, qui editus ante nonum diem periit et ita nomine 
caruit* in Vergilio Burmanniano (praef. ad ecl. IV) legimus, 
hoc totum confictum ab illo ex commentariis Servianis apparet 
in quibus eadem fere de Salonino Pollionis filio narrentur 
(Serv. ad ecl. IV 1 et 60). falso igitur Schaperus Augustum 
in hanc eclogam inculcasse ostenditur. 

Pollionis autem memoriam ut ex hoc carmine exstir- 
paret duabus se causis motum esse dixit: argumento et re 
metrica. ex quibus metricas observationes pluris ab illo factas 
esse iam supra demonstrasse mihi videor (p. 28). argumentum 
vero huius carminis cum PoUione consule convenire ideo 
negat quod ad eum qui secundas in re publica egerit partes 
tantae ,rerum gestarum et filii nascituri laudes' referri vix 
possint (Symb. Joach. p. 21). ac recte ille quidem contendit 
a. 714, ut ceteros omnes magistratus, sic eum quo PoUio 
fiingeretur consulatum Illvirorum imperio subiectos fuisse 
(cf. Staatsrecht II, 1 p. 700). neque tamen in PoUione con- 
sule tum ipsum eximiis laudibus celebrato mihi videtur oflFen- 
dendum. qui magistratum iniit quo tempore Brundusinum 
foedus inter Antonium et Caesarem compositum belli civilis 
metu Italos liberavit. hoc autem foedus quamvis non unius 
Asinii opera conciUatum sit, qui ab Antonii partibus ad hoc 
negotium esset delegatus (App. V 64), sub eius potissimum 
auspiciis, ut tum ipsum fasces gerentis, factum esse putaba- 
tur.*) nascentis igitur prolis fortunam describens satis ele- 



retur eum a po(itis summa secum neccssitudine coniunctis appellari 
voluisse consentaneum est. Przygode p. 6. 

*) cf. Nettleship, 1. c. 47: ,Civil war was apparently pul an end 

ganter ,pacatum — patriis virtutibus (i. e. virtutibus PoUionis) 
orbem* poeta cecinit (cf. Krause p. 47. Przygode p. 16). nec 
mirandum est in tanta onmium laetitia felicissima liberae 
rei publicae tempora redisse putata consulemque, ut olim 
populo Romano, sic tum orbi terrarum imperare visum esse. 
quod si hoc ipso tempore PoUionis uxor partum erat edi- 
tura filiusque vaticiniis promissus erat, quid magis dignum 
erat poeta amicissimo, praesertim qui multa ab illo collata 
in se beneficia vidisset, quam exspectatum puerum votis 
vocare et cum novi saeculi spe coniungere? cui puero quod 
(v. 17) reguum totius orbis futurum esse canit (namque 
aetemae vitae particeps fore non solus dicitur, sed cum 
omnibus iis quos aurea aetas latura sit vv. 7. 9.) ita expli- 
candum videtur ut qui primus aurea aetate procreatus sit 
etiam primas inter huius aetatis progeniem dicatur acturus 
esse partes. ac merito quidem is qui adeo dilectus est dis 
ut prima novi saeculi proles evadat ,cara deum suboles, 
magnum Jovis incrementum' (49) appellatur, quasi a cae- 
lestibus editus et ab ipso Jove altus sit. minime autem 
ipsum puerum novi ordinis auctorem a poeta celebrari, sed 
ab eius natalibus beatissimi saeculi videmus repeti initia.^) 

Quae cum ita sint, nullam apparet huius eclogae partem 
in Pollionis consulis annum non quadrare. cuius nomen 
omni memoria nostra firmatum ex hoc carmine toUere nun- 
quam animum inducam. 

Transeo ad edogam sexiam^ quam Varo se inscribi velle 
honorifica praefatione poeta ostendit (v. 1 — 12). atque hic 
qui laudatur Varus eundem apparet esse quem heroico car- 
mine a se celebratum iri, si Mantua per eum esset servata, 
in ecl. IX w. 27 — 29 Noster professus est.^) quem cum pro- 
missis parum stetisse Servius tradat (ad ecl. IX 10) — male 



to by the peace of Brimdisium, which had been brought about, in 
great part, by PoUio.* Przygode p. 13 sq. 

*) cf. Sellar, The Roman poets p. 148; ,we find that the child is 
not really spoken of as the future regenerator of the age; he is mcrely 
the first-bom of the new race*. cf. Przygode p. 20. 

«) cf. Prz. p. 36 sq. 

3* 

habitos enim a Varo Mantuanos in agrorum divisionibus 
refert — mirandum non est Nostrum ,splendidi illius poe- 
matis consilium' mox deposuisse (cf. Ribbeck, Prol. 8). ne 
autem officio deesse videretur, ut excusantem quod sibi 
non liceret a bucolica poesi deficere hanc eclogam ad eum 
misit. quam in Vari honorem perscriptam esse vel ex ipso 
carminis argumento coUegeris, si modo recte veteres inter- 
pretes tradunt (Serv. ad ecl. VI 13) sub Sileni persona Sironem 
philosophum induci, a quo Epicureae disciplinae praecepta 
simul cum Varo Noster audiverit. 

Videmus igitur Varum illis temporibus iam aliquo modo 
Nostri gratiam meruisse: id quod servatis poetae agris fac- 
tum esse ex Probo (p. 53, 4 R.) et Donato (p. 59, 1 R) dis- 
cimus. neque hac ipsa re ad conscribendam eclogam VI. 
adductum esse Nostrum plerique viri docti non perspexe- 
runt. ex quibus Plachius (Pleckeis. Ann. 1878 p. 636) Vari 
laudes ideo maxime ApoUini gratissimas (v. 11/12) dici quod 
ille Vergilio ipsi patrocinatus esset optime monuit, modo ne 
ante primam et nonam hanc eclogam posuisset.^) quam 
pacatis Transpadanae rebus ortam esse facile cognoscitur: 
etenim illud tempus videmus describi quo agris et gregibus 
poeta timere desierit et ,tristia condere bella* iam potuerit 
consilium capere (cf. Kolster p. 100 sq.). 

Ribbeckium autem ineunti anno 714^) hoc carmen 
attribuere eo magis miror quod ad promissa solvenda illud 
conscriptum esse statuit. namque ut promissis staret agris 
per Varum servatis Noster adductus est (Prol. 6). hos autem 
in mediis belli Perusini turbis illi curae esse potuisse vix 
crediderim. 

Nec magis Vossio calculum adicio qui aestate anni 715 
hanc eclogam ortam putat (p. 287). neque enim video cur 
tam diu Noster officii oblitus sit (cf. Bitschofsky p. 19). 

Quare exeunti fere anno 714 mihi attribuenda videtur. 

Sed Schaperus Galli laudes aflfert Sileni cantui insertas 
(vv. 64 — 73) qiiibus demonstret post Galli mortem, i. e. post 

^) idem de sextae tempore Krause p. 30 sq. statuit. 
*) Prol. 8: ,postqnam primum anno ni falior 714 ineunte po6ta 
carmen iliud recitavit.* praef. ed. min. XV. 

annam 728 (cf. Sueton. p. 42 ReiflF.), hanc eclogam scrip- 
tam esse.^) his enim versibus Noster Gallum poetam in 
ipsum Musarum coetum induci et assurgente toto Apollinis 
choro fistula Hesiodea donari facit: quos ille nimis absurdos 
putat honores, si ad vivum poetam atque etiamtum tironem 
referantur (Symb. Joach. p. 27). at nemini, opinor, hoc 
poterit oflFensioni esse qui quidem Propertii carmen suavissi- 
mum (IV 3) in animum revocaverit quo se somniantem poeta 
facit se in Helicone monte versari et ab ipso Apolline in 
Musarum antrum induci (cf. etiam Prop. IV 1, 17). quin 
ipse Vergilius in Georgicon libro III. ineunte (v. 10) de se 
praedicat primum se ab Aonio vertice redeuntem Musas in 
patriam suam deducturum esse. nostro autem loco satis 
lepide hanc expressit sententiam: Gallum poetam a carmini- 
bus amatoriis ad heroica argumenta progredi.^) namque 
eum Heliconis gradum escendere ille narratur ad quem se 
nondum pervenisse Propertius (hunc sine dubio Nostri locum 
recordatus) clarissimis verbis (III 10, 25 sq.) ,Nondum etiam 
Ascraeos norunt mea carmina fontes, sed modo Permessi 
ilumine lavit Araor' professus est. ille si ad ripas eius flumi- 
nis commoratus amatoriae poesi se vacare dicit, recte ,erran- 
tem Permessi ad flumina Gallum* leve tantummodo carmi- 
num genus, amatorium scilicet, usque eo coluisse intellegemus. 
qui cum a rivo illo de Heliconis vertice delabente (cf. Serv. 
ad ecl. VI 64) ,Aonas in montis^ i. e. ad ipsum poetarum 
montis verticem ducitur, admonetur sine dubio ut sublimius 
aggrediatur poesis genus.^) quod vero assurgere Gallo totus 
Phoebi chorus dicitur, hac ipsa re ostendere Noster voluit 
non iam tironem, sed insignem poetica laude Gallum cum 



M Fleckeis. Ann. 1864 p. 771 sq. ibid. 1878 p. 859 sq. Symb. 
Joach. p. 25 sq. : contra disputant Krause p. 33 sq. Przygode p. 42 sq. 

^ V. Kolsterum p. 98 sq., qui de mutatis fonnis Silenum cecinisse 
ratus Comelii Galli transitum ab amatoria ad heroicam po^sin factum 
toti cantui subesse dicit. 

*) cf. Kolster p. 129. quam autem Flachius 1. 1. 634 huic loco 
subesse voluit sententiam: amore maxime factum esse ut Grallus poe- 
tica laude floreret, ea cum Hesiodo ad imitandum illi proposito haud 
convenit. 

ab aequalibus tum a se ipso existimari.^) fiiisse autem 
Gallum in primis apud Romanos elegiae auctoribus et Dio- 
medes grammaticus, qui exSuetonio sua hausit (Suet. p. 18 R.), 
et Quintilianus (J. 0. X 1, 193) et Ovidius poeta ipse ele- 
giarum laude maxime florens (Trist. IV 10, 51) testes sunt, 
qui cum TibuUo et Propertio hoc poesis genus eum coluisse 
dicant.^) ex quibus Ovidius cum successorem Galli TibuUum 
appellat illum principem in hoc genere fuisse ostendit. atque 
in elegiis quidem cum iam antea summam coUegisset famam, 
tum ipsum heroico carmini eum apparet operam dedisse. 
etenim de Gryneo nemore, cuius celebrandi Linus in nostra 
ecloga (v. 67 sq.) ei auctor esse fingitur, re vera Eupho- 
rionem Chalcidensem secutus poema conscripsit ab ipso Ver- 
gilio ecl. X 50 significatum (cf. Serv. ad ecl. VI 72). ad 
(|uod componendum ita eum incitari Noster facit ut Hesiodi 
utatur exemplo, qui quomodo ipse poesin aggredi a Musis 
iussus esset in Theogoniae initio (v. 22—34) splendidissimis 
verbis exposuit. neque vero, ut comparare has duas narra- 
tiones inter se liceat, hanc illi oportet ad amussim respon- 
dere: id quod Schaperus desiderat dicens omnia apud Hesio- 
dum a nostris diversissima esse (Symb. Jo. 27). nimirum 
quod Hesiodus increpari se ipsum a Musis facit a Nostro 
apte exprimi non potuit, cum de amici laudibus praedica- 
turus esset.^) apud utrumque summa sententiae haec est: 
dono aliquo Musarum ut vitae munus tueatur Hesiodum vel 
Gallum admoneri: id quod nisi vivo poetae vix quisquam 
dixerit accidere (cf. Ribbeck, Prol. 11). nihil autem aptius 
ad laudanda Galli studia carminis heroici poterat excogitari 
quam eundem calamum (|ui antea seni Ascraeo a Musis 
datus sit Gallo impertiri. ac quod ad Gryneum potissimum 
nemus celebrandum hac fistula uti iubetur haud scio an hoc 
poetae animo obversatum sit*) de eodem hoc argumento 



^) hoc enim honore eum qui magna esset carminum fama coli 
solitum esse Tacitus (dial. c. 13) nos docet. 

2) cf. Kolster p. 196. 

^) cf. Krause p. 37. 

*) quod nos ex Strabone XIV p. 042 discimus, cf. Meineke, Ana- 
lecta Aloxandrina p. 80. 

ipsum Hesiodum poema conscripsisse ; quanquam Gallum 
scimus in hoc tractando ad Euphorionis carmen se appli- 
casse.^) verisimile autem est idcirco hoc electum esse quod 
a Lino commendari fingeretur quod non ignorabat Noster 
amicum huic intentum esse. sic enim insignes Galli laudes 
recte milii videor interpretari ut carminis nondum confecti, 
ad quod legentium animos adverteret, praeconem Nostrum 
exstitisse statuam. 

Aptius autem mortuum quam vivum poetam Augusteae 
aetatis heroibus illis et heroidibus adiungi de quibus canens 
Silenus inducatur minime concesserim. neque, etiamsi in 
ecloga VI. id sibi Vergilius proposuerit ut amoris vim omnia 
domantem describeret (Fleckeis. Ann. 1878 p. 860), Galli 
laudes huic loco magis conveniant. nam (j[Uod ille foedo 
interiit, non amoris vi, sed Caesaris inclementia effectum est. 

Corruunt igitur illa Schaperi commenta quibus demon- 
strare studuit versus 64—73 ante Galli mortem scribi non 
potuisse. 

At idem versibus 3—6 eftici putat adultae iam Nostri 
Musae hanc eclogam attribuendam esse, (j[uoniam heroici 
carminis periculum minus feliciter factum in eis comme- 
moretur.^) (jua in re fugisse videtur virum doctissimum hoc 
non ad Aeneidem, ad quam ex Servii sane auctoribus qui- 
dam hoc rettulerunt,^) sed ad incohatas ros Bomanas sive 
regum Albanorum gesta ab optimis testibus referri in ipsis- 
que studiorum primordiis poni.*) quibus vero ille nititur 
versibus, ei, si modo ex simplici verborum sententia accipi- 
untur, prorsus aliud produnt at(iue Schaperus voluit. nam- 



^) Kolsterus p. 135 Euphorionis librum qui inscribitur Hesiodus 
(a Suida s. v. HJixpoQicjv in librorum indice commemoratum, cf. Mei- 
neke 1. c.) a Gallo in latinum sermonem traductum esse in eo(|uc 
carmen de Gryneo nemore fuisse conicit. 

*) cf. Fleckeis. Ann. p. 771 sq. Bucol. commentar. p. 45. 

^) 8erv. ad ecl. VI 3: ,significat aut Aeneidem aut gesta regum 
Albanoramy quae coepta omisit nominum asperitate deterritus^ 

^) Donat. p. 58, 20 R.: ,Mox cum res Romanas incohasset offen- 
808 materia ad Bucolica transiit^ cf. Ribbeck., praef. ed min.*XrV. 
Nettleship. 39- Sellar. 115. 

que ,Priino', inquit poeta, ,pastoralibiis carminibus ad Theo- 
criti modum exprimendis operam dedi: a quibus cum ad 
heroicum carmen me avertere vellem, Apollo me dehortatus 
est et in officio Musarum agrestium retinuit. quare alii tuas 
laudes, Vare, et civilia bella perscribant; ego etiam amplius 
in bucolica poesi permanebo, quam colere a deo iussus sum^ 

Haec si recte exposita sunt non possunt nisi priusquam 
ad Georgica Vergilius se converteret scripta esse. quippe in 
nuUo alio carminum genere nisi bucolico tum quidquam ab 
eo profectum fuisse ex hac ecloga discimus. 

Levissimum denique argumentum ex paginae voce (v. 1 2) 
Schaperus repetiit: quae cum ab aliis illius aetatis poetis 
eodem quo carmen sensu adhibeatur (cf. Prop. III 34, 89. 
IV 1, 17. 3, 21), non intellego cur a bucohcae poesis usu 
abhorreat (cf. Kolster p. 108). 

Quod quoniam Schaperi argumenta stare non possunt, 
ab ea temporis definitione quam ex prooemio huius eclogae 
nobis videbamur cognoscere nihil est quod recedamus. 

Post sextam inserenda videtur ecloga ociava, quae quo 
tempore conscripta sit ex honoriticis verbis ad PoUionem 
datis clarissime elucet. namque ad Pollionem versus 6 — 13 
spectare nec recte hoc a Schapero (v. BucoL commentar. 
p. 50/57) impugnari puto. qui Augustum his versibus invo- 
cari ex Servio coUegit. quanquam ne aliorum quidem ad 
PoUionem illos referentium in eisdem commentariis silentio 
premuntur opiniones (maxime ad v. 10 et 12). hae autem 
multa habent (j[uibus commendentur. 

Primum enim verba quae sunt ,sola Sophocleo tua car- 
mina digna cothurno* (v. 10) artificiosius mihi videntur inter- 
pretari qui de victoris imperatoris laudibus Sophocleo tan- 
tum cothurno dignis ea loqui dicant (v. Servium ad h. 1.).^) 
nam ,tua carmina* idem valere quod carmina de tuis laudi- 

*) qua interpretatione ne Kibbeckius quidem abstinuit (Prol. 9, 
praef. ed. min. XXIII), quamvis Pollioni hanc eclogam dedicari non 
negaverit. contra Nettlcshipius (Vergil. ed. Conington, praef. ad ccl. 
VIII) Servii illam explicationem ut simpHci verborum sensui repug- 
nantcm lesjmit. cf. etiiim Bursiani diar. 1SS2, 2 p. 122. 

bus composita quis legentium perspiceret? immo laudati 
amici carmina sunt, quae ,totum — ferre per orbem' Noster 
concupiscit. haec autem carmina ,8ola Sophocleo digna co- 
thurno*, h. e. ea appellantur quae sola cum tragpediis Sopho- 
cleis comparari liceat: de tragoediis igitur et ipsis sermo 
est. ac laudes ex his partas (v. 9/10) bellicis laudibus (v. 7/8) 
adiungi, non easdem rerum gestarum laudes duplici modo a 
poeta exprimi in aperto est (cf. Krause p. 66). itaque et 
ducis et poetae tragici gloria eum floruisse apparet ad quem 
hoc carmen missum est^) quod cum Pollionis tragoediarum 
notissima sit fama,^) Caesaris Augusti non item, utrum horum 
alloquatur poeta haud dubium videtur. 

Eundem PoUionem verbis ,Accipe iussis carmina coepta 
tais' (v. 11 sq.) monstrari apparet, qtiae non solum ad huius 
eclogae argumentum Nostro suppeditatum, sed ad totum car- 
minum genus ei suasum respiciant.^) neque improbabilis 
est eorum coniectura qui omnes praeter decimam eclogas 
his versibus ad PoUionem missas esse statuunt.^) 

Illyriae deinde oram cum exercitu praetervehi multo 
rectius PoUio dicitur, quem constet in Ulyria feliciter bellum 
gessisse quam Caesar Augustus: quem etsi a. 724 ex Oriente 
ad seditionem militum comprimendam parumper ItaUam 
repetiisse apud Suetnnium legimus (Aug. 17), neque hoc 
potissimum tempus poeticis laudibus aptum fuisse neque quo 
ille itinere domum profecturus esset tum quidem Romae 
ignoratum esse Schaperus (commentar. Bucol. p. 5?) mihi 
persuasit. 

Denique ea displicet opinio qua Augusto carmina a se 
petenti ita morem gessisse Noster statuatur ut carmen iam 



*) quem summam carminum adeptum esse famam vel inde per- 
spicuum fit qnod hederam eximiis poStis dari solitam (cf. E. VII 25 
cum Servii adnot.) ei videmus offerri. 

*) Hor. Sat. I 10, 42: ,Pollio regum facta canit pede ter percusso.* 
idem carm. II 1, 9—12. cf. Kolster p. 159. 

^) cf. 8ellMr p. 150: The words ,Accipe iussis* etc. testify to the 
personal influence under whichV. wrote these poems. Glaser, Pleck. 
Annal. 1877 II p. 500. 

*) V. Greenough in edit. Verg. vol. I ad ecl. VIII 11 Sellar p. 133. 
Kolster p, 15!) sq. 

antea editum quibusdam versibus auctum ad etim mitteret. 
(cf. Przygode p. 24 sq.) versus autem 6 — 18 quod a totius 
carminis argumento alienissimi sunt, inde minime sequitur 
eos postea huic carmini adiectos esse. neque eo quod inter 
propositionem et rei tractationem illi locum tenent nos 
offendi fas est, cum simili ratione in Georgicon libro altero 
paucis de arborum cultu praemissis Maecenati se carmen 
desponderi velle Noster profiteatur (39 — 46). 

Ad PoUionem igitur datam esse octavam eclogam pro 
certo statuo. iam inter eos qui hanc sententiam amplexi 
sunt disceptatur utrum proficiscenti adversus Parthinos Pol- 
lioni an redeunti ex illis haec ecloga missa sit. ex quibus 
Heynius egregie erravit cum abeunti in Illyriam eam missam 
esse ex sententiarum ordine (nempe primum Timavi fluminis, 
tum Illyrici aequoris mentio fit) sibi visus est coUigere. nes- 
cire enim videmus poetam utrum ,iam* ad Timavum, quod 
est flumen Venetiae, progressus sit ille an etiamtum IUyriae 
oram classe praetervehatur (v. 6/7).^) accedit quod splendi- 
dam eum assecutum esse victoriam victrix laurus (v. 13) nos 
docet. atqui constat PoUionem postquam consulatu se ab- 
dicaverit in lUyria bellum gerere coepisse (cf. Dio XLVni 41) 
et a. d. VIII Kal. Nov. insequentis anni ex Parthinis trium- 
phasse (Ribb., Prol. 9). quare non anno 714 (Nettleship. 
A. L. 48), sed extrema fere aestate anni 715 haec ecloga 
putanda est orta esse. 

Becima echga omnium ultimam se conscriptam esse ipsa 
prodit (v. 1).^) neque enim prooemium eius postea mutatum 
aut perfectae iam pridem eclogae insertum esse Flachius^) 
probavit: qui eam in antiquissimis bucoUcae poesis speci- 
minibus coUocari vuU. quanquam ultimum pastoralem can- 
tum se moturum esse Galli amicissimi causa poeta dicit, cui 
negari carmina non debeant. cui nisi gratum facere volu- 



^) cf. Ribbeck, Prol. 9, a quo nuUis allatis argumentis Nettle* 
shipius p. 48 dissentit. Przygode p. 21. 

2^ cf. Prol. 10. Teuffel, Hist. lit. Rom.* p. 454. 
3) Fleckeis. Annal. 1879 p. 791—798. 

isset, dubitaiidum non est quiu bucolica componere carmina 
iam desiturus fuerit.^) 

Quod si ceteris omnibus posterior haec ecloga habenda 
est, non potest ante annum 715 orta esse, quem octavae 
eclogae annum supra cognoverimus. quem ultra terminum 
ne in alteram partem egrediamur grammaticorum obstant 
testimonia, nisi temporum indiciis in ipso carmine repertis 
haec refeUi statuendum est. versibus enim 23 sq. 46 sq. 
Lycoris Gallo relicto ut militem nescio quem sequeretur cum 
exercitu Alpes transgressa esse dicitur. ipsum autem Gallum 
ex versibus 44 sq. apparet bello aliquo Italico retineri — 
namque procul a patria amatam puell^im degere conque- 
ritur — et adversis hostibus in acie constitutum esse. atque 
Gallicum bellum ad quod Lycoris profecta esset nuUum 
aptius viris doctis visum est quam praeclarissimum illud a 
M. Agrippa gestum et victoria eius Aquitanica nobilitatum.^) 
neque hoc temere ab illis positum esse contenderim: quam- 
quam non minus apte de Caesaris itinere a. 715 in Galliam 
facto cogitari Ribbeckius (Prol. 10) bene monuit. quod vero 
insigne Agrippae factum quo ille secundus Romanorum Rhe- 
num traiecit (Dio XLVIII 49) frigoribus Rheni (v. 47) tangi 
putant haudquaquam mihi probaverunt. nam etiamsi nihil- 
dum de hoc facto Gallus compertum habuerit, ubi primum 
exercitum in Transalpinam Galliam profecturum Lycoridem 
comitatam esse cognovit, de eiusmodi rebus quales sunt 
nives Alpium et frigora Rheni eum timuisse, utpote puellae 
amantissimum, consentaneum est.^) ex ipso autem Agrippae 
bello id solum Appianus, qui harum rerum maxime idoneus 
auctor est, nos docet (B.C. V 92.) nuntium victoriae Aqui- 
tanicae auctumno anni 716 ad Caesarem relatum esse. quidni 



*) neque hanc eclogam levissimam a Verg. habitam esse ideoque 
in fine omnium positam quod Flachius (p. 798) statuit cum impenso 
erga Gallum amore (v. 2 sq. 72 sq.) conciliari potest. cf. etiam Przy- 
gode p. 48. 56. 

^) v. praeter Mai*tinum, Heynium, Vossium, Ladewigium Volker, 
De Com. Galli vita et scriptis I p. 25. Nettleship, Anc. lives p. 48. 
Sellar p. 134. 

-') ef. Ribbeck, Prol. 10. 

igitur exeunte a. 715 ut Aquitanorum seditionem compri- 
meret illum profectum esse existimemus? (cf. Drumann. IV 
264.) iisdem fere temporibus Caesari denuo cum Pompeio 
exortas esse inimicitias exercitumque ad eum debellandum 
comparatum esse Appianus (V 78) tradit. in quo exercitu 
si Gallum stipendia meruisse coniciamus,^) praesertim quem 
constet semper a Caesaris partibus stetisse, post pugnam 
autem Actiacam eius iussu copias in Aegyptum duxisse (Dio 
LI 9), haud procul, ut opinor, a vero aberremus. 

Sed ne solutam hanc quaestionem putemus Schaperus 
obstat: qui anno demum 728 vel 729 decimam eclogam 
scriptam esse studet demonstrare.^) hac enim (jallo calum- 
niis inimicorum et Augusti inclementia ad necem compulso 
honores tribui arbitratur, cum laudes vivo impertitae impe- 
ratoris irati iussu ex Georgicon libro ultimo deletae sint. 
quam doctissimi viri ratiocinationem paucis examinare liceat. 

Ac primum quod de mutato Georgicon quarto refert 
unius Servii (ad ecl. X 1 et ad Georg. IV in.) positum aucto- 
ritate^) si modo pro genuina memoria habondum est, ipsum 
illi sententiae a Schapero prolatae maxime adversatur. qui 
enim Galli laudes iam carminibus insertas et publici iuris 
factas imperante Augusto deleverit, eum haud probabile est 
de integro carmen in honorem defuncti amici composuisse.*) 

At verbis ,neget quis carmina Gallo* (v. 3) excusare se 
Nostrum Augusto Schaperus putat quod virum qui in eius 
odium venerit carmine celebrare audeat: carmina enim fieri 
non posse ut illi negentur.^) quid? tam vano usum argu- 
mento poetam credamus edictum principis elusisse? immo 
ad illud quod versibus 31 sq. exoptat Gallus ut infelix 
amor suus ab agricolis canendi peritissimis celebretur®) rec- 

^) nam quod detineri in armis G. dicitur haud reete ad animum 
eius in castris Gallicis versantem Servius (ad ecl. X 46) rettulit. 

*) Fleck. Annal. 1864 p. 654 sq. edit. Bucol.^ p. 68. 

^) in Donati enim vitam interpolatione hoc illatum est, cf. Pro- 
leg. 22. 

*) cf. Flach, 1. c. p. 796 adn. 16. Przygode p. 49. 

^) cf. Bucol. commentar. p. 69. 

^) namque hoc unum in vcrsibus supra laudatis inesse neque quid- 
quam in ineuute versu 31 siiuul audiendum puto nisi haec: ,quauquam 

tius haec verba mihi videntur referri. ,quis Gallo poetae in- 
felicissimo carmen negaverit, cui nihil iam in votis sit nisi 
pastoralis cantus amorem eius persecutus^? huic amici desi- 
derio Noster satisfecit, cum ,sollicitos Galli-amores* aeterni- 
tati commendavit. 

Cupienti igitur Gallo hoc carmen oblatum esse cum ex 
eclogae initio clarissime eluceat, tum ex versibus 72 sq. 
apparet, quibus Musae rogentur ut hanc illi eclogam iucun- 
dissimam reddant. ^) sic autem et amicitiae et bucolicae 
poesis munere optime Noster functus est ut ,Daphnidis in- 
felicis querellis ad Gallum festive translatis* (Proleg. 11)^ 
ne nimis indulgeret amori Cornelium suum admoneret. neque 
ideo quod versus 9 — ^30 ad eorum expressi sunt similitudinem 
quibus Theocritus clarissimum pastorem Siculum amoris curis 
abreptum concelebraverit ad mortuum Gallum aptius illos 
referri Schapero (1. c. p. 68) concedo. gravissime enim inter 
se discrepant Daphnis et Gallus, quamvis simili modo utri- 
usque fortuna describatur. quorum ille amoris vim frustra 
debellare conatus vita decedit, hic in fiiturum quoque se 
Cupidini subiectum fore cognoscit^) voluntariae autem Galli 
mortis ex clandestinis inimicorum consiliis (Suet. Aug. 66) 
sive ex ipsius lingua immodice libera (Orid. Trist. II 445), 
non ex amore Lycoridis repetendas esse causas accepimus.^) 



non nescio Amorem nullis querellis moveri, tamen in vestros sinus 
dolorem meum effundere iuvat, quod spero earminibus vestris infeli- 
cissimum hunc amorem celebratum iri. sed conf. Przygode p. 51. 

cf. Ribbeck, Prol. 11. 

*) cf. etiam Flach p. 796. 

^) quin etiam pastoralibus carminibus et venatione doloris sola- 
cium Gallus hausturus esse dicitur (v. 50 sq.): id quod mortuum homi- 
nem vix quisquam dicentem faciat. quod vero mortuum Gallum 8ch. 
existimat (p. 70) eis studiis vacantem a poeta induci quae vivus maxime 
adamaverit probandum foii;asse esset, si apud inferos versantem (quales 
Alcaeus et Sappho apud Horatium II 13, 21—40 finguntur) eum Noster 
finxisset: quod longe secus est: Arcadiae enim silvas et montes eum 
pervagantem videmus. neque divinum po^tam (v. 17) appellari quem- 
quam putarim nisi qui vivus pogtica laude floreat. 

*) nam quod Propertius III 34, 91 vulnera illo amore accepta 
usque ad mortem Gallum tulisse dicit, per hyperbolen dictum esse 
apparet ut amoris illius vis et ardor perspicue cognoscatur. 

Aliud accedit argumentum quo Gallum etiamtum in vivis 
fuisse quo tempore ecloga nostra conscriberetur perspicuum 
fiat: scilicet quod ea ,quae legat ipsa Lycoris* (v. 2) se can- 
taturum esse Noster profitetur. nam sive id spectavit ut 
eam poeniteret perfidiae sive non spectavit, certe illius puellae 
aliquo modo rationem habendam esse duxit. atque hanc 
eandem fuisse ac Cytheridem notissimam mimam, Volumnii 
Eutrapeli libertam (cf. Cic. ad fam. IX 26, 2) ex scholiis 
Philargyrii et Servii discimus.^) (luam etsi falso Servius 
refert ,spreto Gallo* M. Antonium in Gallias secutam esse, 
tamen anno 705 cum hoc tribuno plebis ad Caesaris exer- 
citum GaUicum se contulisse Cicero in Philippicarum ora- 
tionum altera (§ 58) locupletissimus exstitit testis. neque 
propter levem Servii errorem quo Cytheridis amorum con- 
fuderit tempora totam illius narrationem reiciendam putarim, 
ex qua eadem puella et Gallo fidem laesisse et ab Antonio 
in Galliam abducta esse cognoscatur.^) M. vero Brutus, cui 
eandem hanc in amoribus fuisse auctor de viris illustribus 
(c. 82) narrat, cum inde ab a. 703 felici matrimonio con- 
iunctus fuerit cum Ap. Claudii filia,^) dubitari non potest 
quin ante hoc tempus eam amaverit. quam talem mulierem, 
quae tam diu cum aliis amorem exercuisset, a. 715 a Gallo 
amatam esse non posse nihil quidem est cur statuamus (cf. 
Flach. 1. c), quandoquidem simiha in aliorum poetarum, 



*) Philarg. ad ecl. X 22. Serv. ad ecl. X in. cf. etiam de vir. 
ill. c. 82 et scholia cod. Med. ad ecl. X 2 apud Zangemeister et Watten- 
bach, Exempla cod. Lat. n. 10 — quorum uterque locus a Flachio laudatur. 

'^) Flachius 1. c. p. 794 gravissimum esse ratus quod Servius tradit 
Lycoridem Gallo spreto M. Antonium in Galliam secutam esse hoc 
nisi exorto ineunte fere a. 711 bello Mutinensi negat factum esse posse. 
ue autem puellae a duobus iam dimissae Gallus amore captus putetur, 
aliam esse Cytheridem mimam abAntonio et Bruto, aliam Lycoridem 
nostram a Gallo et Antonio amatam statuit. qua in re neque frigorum 
Rheni ulla habetur ratio, quoniam a. 711 C^alpinam Galliam petere 
M. Antonius non ignorabatur, et quattuor auctorum qui Lycoridem 
illam Cytheridem appellatam esse doceant idcirco negleguntur testi- 
monia ut accuratissime Servium de Lycoridis amorum temporibus rettu- 
lisse efficiatur. 

3) cf. Flach. p. 793. 

maxime elegiacorum, amoribus inveniuntur. hoc tamen pro 
certo affirmare ausim: nemini poetae illam a. 728 dignam 
esse visam cuius amorum vices carmine persequeretur,^) 
nedum mortuo iam Gallo Vergilii quidquam interfuerit eclo- 
gam suam a Lycoride legi. 

Prorsus autem aberrasse a vero Schaperus putandus 
est cum ex eis quae in Donati vita Servii aliorumque fru- 
stulis contaminata olim legebantur verbis: ,Ecloga X. desi- 
derium Galli continet^ nostram eclogam ad desiderium mortui 
Galli exprimendum scriptam esse coUegit (Fleck. Ann. 1864 
p. 772. De ecl. Verg. interpret. p. 43). haec enim nihil 
aliud significare quam ,sollicitos Galli amores* ex codicum 
Bernensium inscriptionibus apparet, quae ,de desiderio Galli 
circa Volumniam Cytheridem meretricem^ poetam loqui dicunt. 
in eandem sententiam haec ecloga ab Ammiano (XVII 4, 5) 
accipi videtur, a quo tradatur Gallum ,flen8 quodam modo 
in postrema Bucolicorum parte Vergilius carmine leni decan- 
tasse^ namque non interitum Galli luxisse, de quo paulo 
ante scriptor rettulerat, sed de aliqua eius cura hoc carmine 
conquestus esse Noster dicitur. 

Improbata igitur Schaperi argumentatione Cornelium 
Gallum a Cytheride mima desertum hac ecloga ab effuso 
dolore revocari statuo. neque quidquam impedire apparet 
quominus a. 715 Bucolica confecta atque edita esse existi- 
mentur. 

Bestat ut totius disputationis summam faciam. atque 
hoc quidem iam constare puto in definiendis eclogarum annis 
viam a Ribbeckio initam sequendam esse. a quo ita dissentio 
ut omnes (luae quidem aetatem tulerint eclogas Pollione 
auctore ortas esse statuam. neque igitur ex illis una alte- 
rave iam composita quae supererant triennio scriptae, sed 
omnes trium annorum (713 — 15) spatio confectae esse mihi 
videntur. quo ex numero secundam, tertiam, quintam Man- 
tuani agri turbationibus priores esse apparet. neque septi- 

^) nam quod Ovidius (Am. I 15, 29) et Martialis VIII 73, 6 ita 
Lycoridem celebrant ut Galli laudem ab ea maxime profectam esse 
dicant (Schaper., praef. comment. Bucol.^ p. VI), elegias quae illi in- 
scriptae siut, non Cytheridem mimam eos intellegere apparet. 

mam, qua quidem res illius aetatis minime tangantur, ab 
antiquioribus eclogis seiungendam censeo. his confectis 
prima aestate anni 713, quo tempore Noster unus Mantua- 
norum immunitatem agri impetrasset, nona cum exorto bello 
Perusino praedium sibi ereptum vidisset sub exitum eius 
anni existimanda est orta esse. exsul deinde poeta buco- 
licam poesin cum aliquot menses exercere desiisset, rursus 
colere coepit in integrum restitutus auctumno anni 714 quarta 
ecloga ad PoUionem consulem sextaq\xQ ad Varum agris 
dividundis praefectum missis. insequenti deinde anno insig- 
nibus duorum amicorum, Asinii Pollionis et Cornelii Galli, 
fatis ad componendas eclogas impulsus est. quorum iUi 
victori ex Illyria reduci ociavamy huic ab amata puella relicto 
decimam obtulit eclogam. 

